title: Kaga (laiva)

text: Alukselta, joka oli noin 120 merimailia Shanghaista lounaaseen, nousi kello 05.50 kuusitoista D1A1, kolmetoista B3Y1 ja kuusitoista B2M2 ilman hävittäjäsuojaa. Osaston tehtävänä oli pommittaa kohteita Kiinan mantereella. Nankingin huono sää pakotti B3Y1-koneet peruuttamaan tehtävän ja palaamaan lentotukialukselle. Huono sää pakotti Suzhouhun hyökänneet D1A1-koneet vaihtamaan kohteen Chao-Chinin lentokentäksi. Lentokentälle matkanneet pommittajat joutuivat taisteluun Kiinan ilmavoimien Curtiss Hawk III ja Northrop -hävittäjien kanssa. Pommikoneet pudottivat pomminsa. Kärsityistä tappioista ei ole tietoa, mutta tämän jälkeen japanilaiset pommikoneet saivat aina saattajikseen hävittäjiä. B2M2 koneet aloittivat Shien-Chaon lentokenttää, kun ne kohtasivat 4. hävittäjärykmentin 21 Hawk III -hävittäjää. Kahdeksan hyökkääjää ammuttiin alas ja yhdeksäs joutui tekemään pakkolaskun riisipellolle.


title: Kaga (laiva)

text: Alukselta nousi 16. elokuuta kello 03.00 kaksitoista D1A1 ja kaksitoista B3Y1 lentokonetta joiden suojana oli neljä A2N1-3 hävittäjää. Osaston tehtävänä oli pommittaa Suzhouta. Yksi D1A1 menetettiin operaatiossa. Samana päivänä kuusi A2N1 hävittäjää kohtasi neljä kiinalaista hävittäjää Jiangwanin yllä, joilloin tuhottiin Vought V-65 Corsair ja kaksi Douglas O-38 ilman omia tappioita. Seuraavana päivänä aluksen hävittäjät ampuivat alas kaksi kiinalaista hävittäjää. Alukselta lähti kaksitoista pommikonetta ilman saattajia Hangshoun ja näistä ammuttiin alas yksitoista.


title: Kaga (laiva)

text: "Kagalle saapui 22. elokuuta muutama Mitsubishi A5M type 96 Claude hävittäjä, joista kaksi teki ensimmäisen sotalentonsa vielä samana päivänä. Samana päivänä kuusi D1A1 pommittajaa lensivät tuhoamaan kiinalaisten merimiinavarastoa, jolloin yksi pommittaja tuhoutui. Syyskuussa lentotoiminta jatkui.


title: Kaga (laiva)

text: Alus lähti 23. syyskuuta Kiinan vesiltä ja se saapui 26. syyskuuta Saseboon täydennettäväksi. Alus vastaanotti täydennyksenä 32 B4Y1, kuusitoista D1A2 ja kuusitoista A5M -lentokonetta. Alus lähti paluumatkalle 4. lokakuuta ja se saapui seuraavana iltana Kiinan rannikolle.


title: Kaga (laiva)

text: "Kagan" lentokoneet operoivat 8.-23. lokakuuta Kantonin alueella. Alus lähti 24. lokakuuta Kiinan rannikolta ja se saapui 27. lokakuuta Saseboon. Levon ja täydennysten jälkeen alus lähti 1. marraskuuta Sasebosta suojatakseen joukkojenkuljetussaattueita. Alus saapui 5. marraskuuta Hangzhoun kaakkoispuolelle Maanshaun edustalle. Aluksen lentokoneet osallistuivat taisteluihin 6.-12. marraskuuta. Aluksen ollessa ankkurissa Maanscahun edustalle se joutui kolmen Kiinan 2. pommittajarykmentin Northrop 2EC:n maaliksi. Pommit menivät kuitenkin harhaan ja kolme A5M hävittäjää ampui alas kaksi hyökkääjää.


title: Kaga (laiva)

text: Alus lähti 13. marraskuuta kotimatkalle ja se saapui 17. marraskuuta Saseboon. Alus lähti 21. marraskuuta takaisin Kiinan rannikolle ja se saapui 24. marraskuuta Kantonin rannikolle. Aluksen lentokoneet osallistuivat sotatoimiin 29. marraskuuta saakka, jolloin alus lähti paluumatkalle jättäen kuitenkin osan lentokoneistaan maatukikohtiin.


title: Kaga (laiva)

text: Aluksen päälliköksi nimitettiin 1. joulukuuta Abe Katsuo ja alus saapui seuraavana päivänä Saseboon, josta se lähti 10. joulukuuta paluumatkalle Kiinan rannikolle saapuen Kanton rannikolle 14. joulukuuta. Seuraavana päivänä alukselta maihin siirretyt koneet palasivat alukselle.


title: Kaga (laiva)

text: Alus lähti 21. tammikuuta 1938 Saseboon, jonne se saapui 25. tammikuuta. Alus siirtyi tammi-helmikuun vaihteessa Sasebosta Jokosukaan. Alus lähti 28. helmikuuta Jokosukasta Kantoniin, jonne se saapui 3. maaliskuuta. Alukselta nousi 13. huhtikuuta kello 08.30 kahdeksantoista D1A2 pommittajaa, joiden suojana oli kolme A4N1 ja kolme A5M2 hävittäjää. Osaston tehtävänä oli pommittaa Tien Hen lentotukikohtaa. Osasto kohtasi lentotukikohdan yllä kahdeksantoista Kiinan 28. ja 29. hävittäjälaivueen Gloster Gladiatoria. Seuranneessa ilmataistelussa tuhoutui A5M2, kaksi A4N1 ja kaksi D1A2 sekä neljä Gladiatoria.


title: Kaga (laiva)

text: Aluksen päälliköksi tuli 25. huhtikuuta Ono Ichiro, joka ylennettiin kontra-amiraaliksi 15. marraskuuta. Alus lähti joulukuun lopulla Japaniin. Aluksen päälliköksi nimitettiin 15. joulukuuta Yoshitomi Setsuzo ja samana päivänä alus siirrettiin Sasebon laivastontelakalle.


title: Kaga (laiva)

text: Alus saapui 1. toukokuuta 1940 modernisoitavaksi Saseboon, jossa se siirrettiin kuivatelakalle 14. marraskuuta. Työt aluksella saatiin päätökseen 18. marraskuuta. Töiden aikana aluksen lentokansi laajennettiin. Alukselle asennettiin mahdollisesti myös katapultit, jotka poistettiin kuitenkin pian. Hangaareita laajennettiin, jotta kyettiin käsittelemään uusia suurempia lentokoneita. Jarruvaijerijärjestelmäksi vaihdettiin type 3 samoin kuin siltarakenne modernisoitiin.


title: Kaga (laiva)

text: Ilmatorjuntaa vahvennettiin lisäämällä neljä kaksiputkista 25 mm type 96 -tykkiä hyllyille aluksen kyljillä. Modernisoinnin päätyttyä aluksen lentorykmenttiin kuului kaksitoista Mitsubishi A5M4 hävittäjää, 24 Aichi D1A2 pommittajaa ja 36 Yokosuka B4Y1 rynnäkkökonetta. Lisäksi aluksella oli tilat kahdeksalletoista siivet irrotettuna kuljetettavalle reservikoneelle.


title: Kaga (laiva)

text: Alus lähti 5. joulukuuta Sasebosta ja se saapui seuraavana päivänä Kagoshimaan. Seuraavat kaksi kuukautta alus purjehti Kagoshiman ja Makurazakin välillä. Alus saapui 24. tammikuuta 1941 Ariakenlahdelle ja 15. helmikuuta Saseboon, josta se lähti 19. helmikuuta edelleen Okinawalle.


title: Kaga (laiva)

text: Alus saapui 21. helmikuuta Nagagusukunlahdelle Okinawalla, josta se lähti 25. helmikuuta Kiinan rannikolle. Alus saapui saapui 3. maaliskuuta Takaoon Formosalla, josta se jatkoi 7. maaliskuuta Ariakenlahdelle. Alus saapui 11. maaliskuuta Ariakenlahdelle ja 26. maaliskuuta Saseboon käytyään Kagoshimassa. Sasebossa alus oli huollettavana.


title: Kaga (laiva)

text: Alus siirrettiin 1. toukokuuta 1941 Sasebon laivastontelakalle huollettavaksi. Alus poistui telakalta 14. toukokuuta ja se lähti 19. toukokuuta Sasebosta Ariakenlahdelle, jonne se saapui vuorokautta myöhemmin. Aluksesta tehtiin 21. toukokuuta 1. lentotukialusdivisioonan lippulaiva.


title: Kaga (laiva)

text: Alus lähti 29. toukokuuta Ariakenlahdelta ja se saapui Beppunlahdelle seuraavana päivänä. Alus jatkoi matkaansa 6. kesäkuuta ja se saapui kaksi päivää myöhemmin Kagoshimaan. Alus saapui 20. kesäkuuta Ariakenlahdelle, mistä se lähti seuraavana päivänä. Alus lähti 21. kesäkuuta Sasebosta ja se saapui Jokosukaan 1. heinäkuuta.


title: Kaga (laiva)

text: Alus lähti 8. heinäkuuta Jokosukasta ja se saapui 12. heinäkuuta Ariakenlahdelle. Myöhemmin alus lähti Sisämereltä ja se saapui 20. heinäkuuta Saseboon, jossa se huollettiin. Okada Jisaku vastaanotti aluksen päällikkyyden 15. syyskuuta. Alus saapui 20. syyskuuta Ariakenlahdelle, josta se jatkoi Kagoshimaan 16. lokakuuta palaten Ariakenlahdelle 19. lokakuuta.


title: Kaga (laiva)

text: Alus lähti 22. lokakuuta Hosohimaan. Alus määrättiin seuraavana päivänä 1. lentotukialusdivisioonan lippulaivaksi. Alus lähti 31. lokakuuta Hososhimasta Kagoshimaan ja se saapui 2. marraskuuta Ariakenlahdelle, mistä se lähti merelle kaksi päivää myöhemmin. Alus siirrettiin 11. marraskuuta Sasebossa telakalle, mistä se vapautui 14. marraskuuta.


title: Kaga (laiva)

text: Alus saapui 18. marraskuuta Hososhimaan, josta se jatkoi matkaansa vielä samana päivänä. Alus saapui Saekinlahdelle, jossa se vastaanotti 100 kappaletta erityistorpedoita Havaijin operaatiota varten. Torpedot oli muokattu Mitsubishin Nagasakin tehtailla toimimaan Pearl Harborin matalissa vesissä. Alus lähti 19. marraskuuta Saekista laivaston salaiselle kohtauspaikalle Hittokapunlahdelle Kuriileille, jonne se saapui 22. marraskuuta. Aluksen lentorykmenttiin kuului kahdeksantoista type 0 Mitsubishi A6M2 Reisen hävittäjää, 27 type 97 Nakajima B5N2 rynnäkkökonetta ja 27 type 99 Aichi D3A1 syöksypommittajaa.


title: Kaga (laiva)

text: Vara-amiraali Nagumo Chuichin johtama iskuosasto lähti 26. marraskuuta Hittokapunlahdelta. Osasto oli 2. joulukuuta 970 merimailia pohjoiseen Midwayltä, kun se sai viestin, joka käski kiipeämään Niitakan vuorelle 1208. Viesti merkitsi hyökkäyksen aloittamista Japanin aikaa 8. joulukuuta.


title: Kaga (laiva)

text: Osasto oli Havaijin aikaa 5. joulukuuta 600 mailia Oahusta pohjoiseen. Kello 1130 mennessä osaston tankkaus oli saatu päätökseen, jolloin tankkerit aloittivat paluumatkan tankkauspaikalle siirtymisen. Seuraavana päivänä 400 mailia Havaijilta toinen tankkeriosasto siirtyi kohtauspaikalle odottamaan hyökkäyksestä palaavia lentotukialuksia. Lentotukialus osasto nosti nopeuden 24 solmuun läheten Havaijia.


title: Kaga (laiva)

text: Operaatio Z eli hyökkäys Pearl Harboriin alkoi 7. joulukuuta, kun ensimmäisen aallon lentokoneet nousivat lentotukialuksilta kello 06.18. Ensimmäisen aallon koneet aloittivat hyökkäyksen kello 07.55 "Kagalta" osallistui kaksitoista B5N2 torpedopommittajaa ja neljätoista B5N2. Kukin lentokoneista oli varustettu 800 kg type 99 Mod 5 -pommilla ja niiden maaleiksi oli suuniteltu taistelulaivat "USS Arizona", "USS Oklahoma", "USS West Virginia", "USS Tennessee" ja "USS Nevada" sekä korjausalus "USS Vestal". Lisäksi yhdeksän A6M2 hävittäjää iski Hickamin lentotukikohtaan.


title: Kaga (laiva)

text: Noin kello 08.40 toinen hyökkäysaalto seurasi ensimmäistä. Aallon koneista lähti "Kagalta" 23 D3A1 ja yhdeksän A6M2 konetta. Kello 09.45 lentokoneet aloittivat paluumatkan lentotukialuksille. "Kagan" koneista tuhoutui neljä A6M2, viisi B5N2 ja kuusi D3A1 konetta eli yhteensä viisitoista lentokonetta.


title: Kaga (laiva)

text: Alus saapui 23. joulukuuta Hashirajimaan Yamagushin prefekturaattiin yhdessä "Akagin", "Shokakun" ja "Zuikakun" kanssa. Alus saapui 25. joulukuuta edelleen Kureen, josta se lähti 5. tammikuuta 1942 Iwakuniin. Alus lähti 9. tammikuuta Iwakunista Trukille, jonne se saapui 15. tammikuuta.


title: Kaga (laiva)

text: Keisarillisen Japanin laivaston operaatio R:ää eli Rabaulin ja Kaviengin valtausta varten koottiin vara-amiraali Nagumo Chuichin laivasto-osastoon lentotukialukset 1. lentotukialusdivisioonan "Kaga" ja "Akagi" sekä 5. lentotukialusdivisioonan "Shokaku" ja "Zuikaku" sekä niitä suojanneet alukset. "Kagalta" nousi 20. tammikuuta 27 B5N2 ja yhdeksän A6M2 lentokonetta Rabauliin kohdistuneeseen hyökkäykseen. Norjalainen rahtialus "Hersteiniin" osui kolme pommia, jotka sytyttivät aluksen tuleen ja tuhoten lopulta aluksen kokonaan. Hyökkäyksessä ilmatorjunta ampui alas yhden B5N2 koneen.


title: Kaga (laiva)

text: Alukselta nousi 21. tammikuuta yhdeksän A6M2 ja kuusitoista D3A1 konetta iskeäkseen Kaviengiin. Hyökkäyksessä ei tuhoutunut yhtään lentokonetta. Seuraavana päivänä aluksen lentokoneet hyökkäsivät jälleen Rabauliin. 22. ja 23. tammikuuta välisenä yönä maajoukot nousivat maihin vallaten Rabaulin ja Kaviengin. Hyökkäyksen päätyttyä alus lähti divisioonan mukana Trukille, jonne se saapui 27. tammikuuta.


title: Kaga (laiva)

text: Lentotukialusosasto, johon kuuluivat "Kaga", "Akagi" ja "Zuikaku", lähti 1. helmikuuta Trukilta kohdatakseen Yhdysvaltain laivaston osaston, joka oli aiemmin samaan päivänä hyökännyt Marshallinsaarille. Seuraavana päivänä takaa-ajo keskeytettiin ja tukialus osasto lähti Palaulle, jonne se saapui 8. helmikuuta.


title: Kaga (laiva)

text: "Kaga" osui seuraavana päivänä Palaulla riuttaan vaihtaessaan ankkuripaikkaa. Palaulla kyettiin tekemään ainoastaan tilapäiskorjaukset ja aluksen keulassa olevaa vuotoa ei kyetty korjaamaan, mikä laski aluksen nopeuden 18 solmuun. Alus lähti 15. helmikuuta Palaulta hyökätäkseen osaston mukana Port Darwiniin.


title: Kaga (laiva)

text: Alukselta nousi 19. helmikuuta kello 0830 27 B5N2 pommittaakseen satamaa. Puoli tuntia myöhemmin alukselta nousi toiseen aaltoon 18 D3A1 ja yhdeksän A6M2 lentokonetta. Toinen aalto saavutti ensimmäisen aallon lentokoneet ennen kohdetta. Matkalla "Kagalta" lähtenyt A6M2 ampui alas Consolidated PBY Catalinan Bathurstin luoteispuolella. Hyökkäyksessä upotettiin kahdeksan ja vaurioitettiin yhdeksää satamassa ollutta alusta. "Kagalta" lähteneistä koneista tuhoutui B5Ns ja D3A1.


title: Kaga (laiva)

text: Alus saapui 21. helmikuuta lentotukialusosaston mukana tankattavaksi Staringinlahdelle, josta lähdettiin 25. helmikuuta merelle suojaamaan Jaavan maihinnousua. Alus osallistui 1. maaliskuuta liittoutuneiden alusten tuhoamiseen Jaavan lounaispuolisilta merialueilta. Aluksen lentokoneet saivat määräyksen upottaa "USS Pecosin", joka oli havaittu puolilta päivin. "Kagalta" nousi tehtävää toteuttamaan yhdeksän syöksypommittajaa, jotka saivat alukseen yhden osuman ja kahdeksan lähelle osunutta pommia. "Pecos" upposi kahdentoista pommin osuttua kello 17.18.


title: Kaga (laiva)

text: Puolisen tuntia myöhemmin havaittiin "USS Edsall", joka oli tulossa pelastamaan upotetun tankkerin miehistöä. "Kagan" ja "Soryun" koneet upottivat hävittäjän. "Chikuma" pelasti merestä kahdeksan eloonjäänyttä.


title: Kaga (laiva)

text: Aluksen koneet aloittivat 5. maaliskuuta hyökkäyksen Tijlatjapiin. Alukselta lähti 27 B5N2 ja yhdeksän A6M2 konetta eikä se kärsinyt tappioita. Alus paalsi 11. maaliskuuta Staringinlahteen, kun Jaava oli antautunut pari päivää aiemmin. "Kaga" lähti 15. maaliskuuta Saseboon suojanaan 5. hävittäjäviirikkö, jonka alukset olivat "Kuroshio", "Oyashio" ja "Hayashio". Osasto saapui 22. maaliskuuta Saseboon, jossa aluksen rungon vauriot korjattiin. Aluksen lentorykmentti siirrettiin korjausten ajaksi Tateyaman lentotukikohtaan koulutettavaksi.


title: Kaga (laiva)

text: Alus siirrettiin 27. maaliskuuta telakalle. Alus ei kyennyt osallistumaan Intian valtamerelle tehtyyn iskuun (operaatio MO). Yhdistetty laivasto pyysi 8. huhtikuuta korjausten nopeuttamista, jotta se kykenisi osallistua operaatioon.


title: Kaga (laiva)

text: Doolittlen iskettyä Japaniin "Kagan" lentorykmentti määrättiin palaamaan alukselle ja aluksen määrättiin lähtemään merelle mahdollisimman pian etsimään Yhdysvaltain laivaston osastoa "Shohon" kanssa. Nagumon lentotukialusosasto palasi 22. huhtikuuta Jokosukaan tuloksettoman etsinnän jälkeen ja "Kaga" oli edelleen telakalla.


title: Kaga (laiva)

text: Alus vapautui 4. toukokuuta telakalta ja se lähti Sasebosta liittyäkseen 1. lentotukialusviirikköön. Alus saapui vielä samana päivänä Hashirajimaan. Alus määrättiin 6. toukokuuta 1. lentolaivaston lippulaivaksi. Alus lähti 8. toukokuuta Hashirajimasta Kagoshiman alueelle koulutettavaksi.


title: Kaga (laiva)

text: Nagumo piti 16. toukokuuta käskynantotilaisuuden Kagoshimassa. Jokosukasta saapui 18. toukokuuta "Akagi", jonka kanssa "Kaga" muodosti viirikön. Viirikkö saapui 23. toukokuuta Oitaan ja ne saapuivat 26. toukokuuta Hashirajimaan.


title: Kaga (laiva)

text: Seuraavana päivänä "Kaga" lähti Hashirajimasta Midwayn valtaukseen (operaatio MI) ollen lippulaiva "Akagin" kanssa vara-amiraali Nagumo Chuichin ensimmäisen liikkuvan osaston 1. lentotukialusviirikkö. "Kagan" lentorykmenttiin kuului kahdeksantoista A6M2, kahdeksantoista D3A1 ja 27 B5N2 konetta. Lisäksi aluksella oli yhdeksän 6. lentorykmentin A6M2, jotka oli tarkoitus kuljettaa Midwaylle sijoitettavan tukikohdan kalustoksi ja kaksi reservinä ollutta D3A1-konetta.


title: Kaga (laiva)

text: Tankkerit liittyivät osastoon 28. toukokuuta ja 3. kesäkuuta mennessä hyökkäysosaston alukset oli tankattu, minkä jälkeen tankkerit erkanivat osastosta. Lentotukialusosasto nosti nopeutensa pian tankkereiden poistuttua 24 solmuun.


title: Kaga (laiva)

text: Lentotukiosaston alusten lentokoneet nousivat 4. kesäkuuta kello 04.30 aluksilta iskeäkseen Midwaylle. "Kagalta" nousi kahdeksantoista D3A1 ja yhdeksän A6M2, joista tuhoutui yksi D3A1 ja kaksi A6M2-konetta. Lisäksi alukselta nousi kaukotiedustelutehtävään yksi B5N2 sekä kaksi hävittäjää osaston lähisuojaksi. Kello seitsemän havaittiin yhdysvaltalaiskoneiden lähestyvän tukialusosastoa, jolloin kuusi hävittäjää lähetettiin torjumaan hyökkäystä.


title: Kaga (laiva)

text: Yhdysvaltain laivaston toinen ilmahyökkäys alkoi, kun torpedolaivue VT-6:n TBD-torpedopommittajat havaittiin kello 09.38. Laivue otti maalikseen "Kagan" hyökäten aluksen kummaltakin puolelta. Suojanneet hävittäjät ampuivat alas kymmenen neljästätoista hyökänneestä torpedopommittajasta "Kagan" väistäessä kuusi torpedoa.


title: Kaga (laiva)

text: Kello 10.22 kolmisenkymmenetä syöksypommittajaa hyökkäsi lentotukialusosaston kimppuun. "Kagan" onnistui väistää ensimmäiset kolme pommia, mutta yksi 1 000 naulan ja kolme 500 naulan pommia osui alukseen. Aluksen hangaarikannella olleet tankatut ja aseistetut lentokoneet syttyivät ammusten räjähdellessä. Yksi pommeista osui komentosillalle surmaten aluksen päällikkö Okadan, varapäällikkö Kawaguchi Masao, merenkulku-upseeri Kodota Kasuharun ja tykistöpäällikkö Miyano Tosaburon. Upseeritappioiden tuloksena alukselle jäi pelastustöitä johtamaan pelastushenkilöstöä, kokematonta upseeristoa ja lentäjiä. Tulipalo karkasi hallinnasta.


title: Kaga (laiva)

text: Aluksen päällikkönä oli kello 11.30 vanhin vaurioidentorjuntaupseeri ja alus kykeni edelleen jatkamaan matkaansa kohti Yamamoton pääosia viidestä kahdeksaan solmun nopeudella. Kello 13.00 konehuoneen henkilöstö pysäytti aluksen. Hyökkäyksestä ja sen jälkeisistä tuhoista selvisi ainoastaan kolmannes ja 213 henkeä sai surmansa. Hävittäjä "Hagikaze" lähestyi paikallaan olevaa alusta.


title: Kaga (laiva)

text: "Kagalla" ollut kuva keisarista siirrettiin "Hagikazelle". Toisaalla vanhin elossa ollut lentoupseeri Amagai Takahisa kaikki aluksen pelastamisen kannalta tarpeettomat henkilöt erityisesti lentohenkilöstön jättämään aluksen. Yhdysvaltain laivaston sukellusveneen "USS Nautiluksen" laukaisema torpedo osui kello 14.10 alukseen, mutta aluksen onneksi se ei räjähtänyt. Kello 16.40 aluksen tilanne oli toivoton ja aluksella olleen henkilöstön käskettiin jättämään alus. Hävittäjät "Hagikaze" ja "Maikaze" pelastivat miehistön. Kello 17.15 "Hagikazelta" lähetettiin Nagumolle ilmoitus aluksen olevan tyhjä eloonjääneistä.


title: Kaga (laiva)

text: Auringon laskiessa kello 18.56 annettiin määräys upottaa vaurioitunut lentotukialus. Loput aluksella olleet siirtyivät pois alukselta. "Hagikaze" laukaisi kaksi torpedoa keskilaivaan kello 19.25, minkä jälkeen "Kaga" upposi perä edellä. Aluksella sai viimeisessä taistelussa surmansa 814 miehistönjäsentä ja se poistettiin alusluettelosta 10. elokuuta 1942.


title: Little Miss Sunshine

text: Little Miss Sunshine on vuonna 2006 ensi-iltansa saanut komedia- ja draamaelokuva, jonka ohjasi musiikkivideoita ohjannut pariskunta Jonathan Dayton ja Valerie Faris. Elokuvaa on ylistetty ja kiitelty maailmanlaajuisesti. Elokuva voitti Best Feature - World Cinema Audience -palkinnon Sydneyn elokuvajuhlilla. Elokuva sai myös neljä Oscar-ehdokkuutta mukaan lukien Paras elokuva ja sai niistä kaksi; Parhaan alkuperäisen käsikirjoituksen ja Parhaan miessivuosan Oscar-palkinnon.


title: Little Miss Sunshine

text: Suomen ensi-ilta oli 24. marraskuuta 2006.


title: Little Miss Sunshine

text: Sheryl Hoover (Toni Collette) on kahden lapsen ylityöllistetty äiti, joka asuu Albuquerquessa, Uudessa Meksikossa. Hänen veljensä Frank (Steve Carell) on homoseksuaali ja ranskalaiselle kirjailija Marcel Proustille omistautunut tutkija, joka asuu väliaikaisesti Sherylin perheen parissa yritettyään itsemurhaa. Sherylin aviomies Richard (Greg Kinnear) ponnistelee tehdäkseen itselleen uraa motivoivana puhujana ja elämäntapavalmentajana. Dwayne (Paul Dano), joka on Sherylin poika tämän aiemmasta avioliitosta, on levoton teini, joka on vannonut olevansa puhumatta niin kauan, kunnes saavuttaa unelmansa ja pääsee koelentäjäksi. Richardin rivosuinen isä Edwin (Alan Arkin) on toisen maailmansodan veteraani ja saanut vastikään häädön vanhainkodista heroiinin käytön ja myynnin vuoksi. Sen vuoksi myös hän asuu perheen parissa. Edwin on erityisen läheinen seitsenvuotiaan pojantyttärensä Oliven (Abigail Breslin) kanssa.


title: Little Miss Sunshine

text: Olive saa suureksi ilokseen kuulla, että hänet on hyväksytty ”Little Miss Sunshine” -kauneuskilpailuun, joka pidetään Redondo Beachilla, Kaliforniassa kahden päivän päästä. Oliven vanhemmat ja Edwin, joka on valmentanut Olivea, haluavat tukea tyttöä. Frank ja Dwayne eivät voi kuitenkaan jäädä kotiin yksin, joten koko perhe lähtee yhdessä kohti Kaliforniaa. Koska perheellä ei ole ylettömästi rahaa, he lähtevät 1 287 km:n pituiselle matkalle keltaisella Volkswagen Kombi -pikkubussillaan.


title: Little Miss Sunshine

text: Perheenjäsenten väliset suhteet kiristyvät matkan aikana, ja pikkubussissa ilmenee tuon tuostakin kaikenlaisia vikoja. Kun pikkubussi hajoaa heti alkumatkasta, perhe käsittää, että heidän on työnnettävä sitä, kunnes se saavuttaa noin 30 kilometrin tuntivauhdin, ja juostava sitten takaisin sen kyytiin. Myöhemmin pikkubussin äänitorvi alkaa tuutata jatkuvasti, minkä seurauksena poliisi pysäyttää perheen kerta toisensa jälkeen.


title: Little Miss Sunshine

text: Koko matkan ajan perheen kohtaloksi koituu yhtä jos toista takaiskua. Sen myötä perheenjäsenet alkavat ymmärtää tarvitsevansa toisiaan. Richard menettää tärkeän sopimuksen, jonka avulla hän olisi voinut saada uuden uransa vihdoin käyntiin. Frank kohtaa entisen poikaystävänsä, joka oli aiemmin jättänyt hänet toisen akateemikon vuoksi ja saanut hänet yrittämään itsemurhaa. Edwin kuolee heroiinin yliannostukseen. Päästäkseen kauneuskilpailuihin ajoissa perhe salakuljettaa Edwinin ruumiin ulos sairaalasta aikomuksenaan haudata se kilpailun jälkeen. Juuri ennen heidän saapumistaan perille Dwayne huomaa olevansa värisokea, jolloin Frank kertoo hänelle, ettei värisokea voi koskaan ryhtyä koelentäjäksi. Järkytys saa Dwaynen rikkomaan hiljaisuuden valansa ja purkamaan kiukkunsa kovaäänisesti kieltäytyen jatkamasta matkaa ja paljastaen perhettä kohtaan tuntemansa vihan ja halveksunnan. Hän ryntää itkien ulos pikkubussista, mutta Oliven halaus rauhoittaa hänet, ja hän palaa takaisin perheen luo.


title: Little Miss Sunshine

text: Perhe käy raivoisan kilpa-ajon aikaa vastaan ehtiäkseen kilpailupaikalle ajoissa. Kun he viimein pääsevät perille, Olive jää miltei kilpailun ulkopuolelle, koska hän saapuu paikalle neljä minuuttia myöhässä. Oliven valmistautuessa kilpailuun muu perhe tarkkailee toisia kilpailijoita: hoikkia, seksualisoituja pikkutyttöjä, joilla on täydellisesti muotoillut hiukset, huulipunaa ja yllään aikuismaiset bikinit tai upeat iltapuvut. Tytöt esittävät prameita tansseja, taidokkasta musiikkia tai notkeita voimisteluliikkeitä suurella päättäväisyydellä. Perheelle käy pian selväksi, ettei Olivesta (vaatimaton, kalpea, pulskahko, silmälasipäinen ja täysin kokematon, mitä tulee kauneuskilpailuihin) ole juuri vastusta näille tytöille.


title: Little Miss Sunshine

text: Juuri ennen kuin Oliven on määrä esiintyä kilpailun kykyosuudessa, Richard ja Dwayne käsittävät, että Olivesta tulee taatusti kaikkien pilkan kohde. He haluavat säästää Oliven nöyryytykseltä ja juoksevat pukuhuoneeseen taivutellakseen hänet luopumaan kilpailusta. Sheryl kuitenkin vaatii, että ”Olive saa olla Olive”, ja niin Olive nousee lavalle. Hän esittää riemukkaasti isoisänsä hänelle opettaman tanssin, joka on Rick Jamesin kappaleen ”Super Freak” tahtiin tehty burleskiesitys. Olivella ei ole hajuakaan hänen esityksensä yleisössä aiheuttamasta tyrmistyksestä ja kauhusta. Kilpailun järjestäjät raivostuvat ja vaativat Sheryliä ja Richardia hakemaan Oliven pois lavalta. Sen sijaan perheenjäsenet liittyvät yksi kerrallaan Oliven mukaan lavalle ja tanssivat hänen kanssaan.


title: Little Miss Sunshine

text: Seuraavaksi perhe nähdään hotellin turvallisuudesta vastaavan toimiston ulkopuolella. Poliisi kertoo heille, että he voivat lähteä, kunhan he lupaavat, ettei Olive enää ikinä osallistu yhteenkään Kaliforniassa järjestettyyn kauneuskilpailuun. Richard kertoo Olivelle, että tämän isoisä olisi tästä ylpeä. Perhe pakkautuu onnellisena ränsistyneeseen pikkubussiinsa ja suuntaa takaisin kohti Albuquerqueta.


title: Psychic Academy Aura banshō

text: Psychic Academy Aura banshō () on 11-osainen Katsu Akin luoma manga. Siitä on myös tehty 24-osainen minianime, joka julkaistiin alun perin Internetissä. Jokainen jakso on noin 10 minuutin pituinen, ja nämä jaksot on julkaistu myös myyntiin.


title: Psychic Academy Aura banshō

text: Ai Shiomi on poika, jolla on psyykkisiä voimia, jotka tunnetaan myös "Aura-voimina". Nämä voimat mahdollistavat tietyn elementin hallinnan, kuten tulen, veden, valon tai maan.


title: Psychic Academy Aura banshō

text: "Psychic Academy" on koulu, jonne Ai suostuu menemään vanhempiensa painostuksesta. Se on eliittikoulu, joka auttaa oppilaitaan hallitsemaan voimiaan. Ai myös tapaa Psychic Academyssa lapsuudenystävänsä Orinan (koodinimeltään Sara). Matkatessaan kouluun ensimmäisenä päivänään, Ai tapaa Myūn, joka on yksi akatemian oppilaista. Ai saa myös tietää, että hänen omasta isoveljestään Zerosta tulee yksi opettajista.


title: Psychic Academy Aura banshō

text: Ai epäröi uudessa koulussaan, haluaako hän tällaista elämää, sillä hän ei edes tiedä omaa voimaansa. Hän myös kamppailee tunteistaan sekä Orinaa että Myūta kohtaan. Eräs hullu jänis ottaa hänet kuitenkin oppilaakseen ja hän vihdoin löytää auransa, jonka tyyppi on hyvin harvinainen ja voimakas valo.


title: George Jeffreys

text: George Jeffreys (15. toukokuuta 1645 – 18. huhtikuuta 1689) oli englantilainen tuomari ja lordikansleri, joka parhaiten muistetaan julmista tuomioistaan ja oikeuden irvikuviksikin sanotuista istunnoista, joita yleisesti kutsutaan ns. "Verisiksi käräjiksi". Tuomarina ollessaan Jeffrey määräsi jopa 200 kapinallista (useiden syyllisyyttä tukivat vain hyvin hatarat todisteet) hirteen ja 800 orjuuteen. Jeffreys myös myi armahduksia tuomionsa saaneille. Arvatenkin Jeffreysin kovat tuomiot johtuivat lojaalisuudesta kuningas Jaakko II:sta kohtaan sekä halut päästä tämän suosioon ja samalla lordikansleriksi. Jeffreyn haave toteutuikin, mutta hän ehti olla lordikanslerina sangen lyhyen aikaa. Jaakko II syöstiin vallasta ja vihainen väkijoukko vangitsi Ranskaan pakenemassa olleen Jeffreysin. Tämä kuoli neljän kuukauden kuluttua vankeudessa.


title: Jimmy Snuka

text: James Reiher (18. toukokuuta 1943 Fidži – 15. tammikuuta 2017) oli fidžiläinen showpainija, joka tunnettiin 1980-luvulla nimellä Jimmy ”Superfly” Snuka. Hän oli 183-senttinen ja 111-kiloinen. Snuka teki ensiesiintymisensä vuonna 1969. Hänen lopetusiskunaan oli "superfly splash", mutta hän käytti useasti myös "piledriveriä" ja "headbuttia". Hän otteli WrestleManiassa The Undertakeria, Shawn Michaelsia ja Yokozunaa vastaan. Snuka oli kaikkien aikojen ensimmäinen ECW:n maailmanmestari ja voitti tittelin kahdesti. Hän voitti myös esimerkiksi NWA:n Yhdysvaltain mestaruuden.


title: Jimmy Snuka

text: Jimmy Snuka esiintyi myös 2008 Royal Rumblessa, jossa hänen sijoituksensa oli neljäs.


title: Jimmy Snuka

text: Jimmy Snuka oli showpainija Dwayne "The Rock" Johnsonin setä.


title: Pokhara

text: Pokhara on Nepalin toiseksi suurin kaupunki. Se sijaitsee Kaskin piirikunnassa, maan pääkaupungista Kathmandusta noin 200 kilometriä länteen. Vuoden 2011 väestönlaskennassa siellä oli 255 000 asukasta.


title: Pokhara

text: Erään arvion mukaan kaupungin väestö kasvaa noin 7 % vuodessa.


title: Pokhara

text: Kaupunki sijaitsee Pokharan laaksossa, jota ympäröivät lumihuippuiset vuoret. Paikka on vanhojen silkkiteiden risteyskohdassa. Sinne pääsi vain jalkaisin kunnes vuonna 1968 valmistui uusi tie.


title: Pokhara

text:
Pokharassa on Nepalin toinen kansainvälinen lentoasema. Pokharan kaupungissa, asutuksen keskellä sijaitsevalla Pokharan lentoasemalla on asfaltoitu, noin 1,4-kilometrin kiitotie.
Pokharaa on vuosien saatossa hallinneet kiinalaiset, tiibetiläiset ja britit.


title: Booker Huffman

text: Booker Tio Huffman (s. 1. maaliskuuta 1965) on yhdysvaltalainen showpainija. Hänellä on tällä hetkellä sopimus World Wrestling Entertainmentin kanssa jossa hän toimii SmackDownin osa-aikaiskommentoijana. Parhaiten hänet tunnetaan kehänimillään King Booker ja Booker T.


title: Booker Huffman

text: Huffman on voittanut viisi kertaa WCW:n mestaruuden. Hän on voittanut myös 10 kertaa WCW Tag Team -mestaruuden Stevie Rayn kanssa, kaksi kertaa WWF Hardcore -mestaruuden ja kolme kertaa WWE:n Yhdysvaltain mestaruuden. Hän on 191-senttinen ja 110-kiloinen. Debyyttinsä hän teki 1. maaliskuuta vuonna 1990. King Booker -nimen hän adoptoi voitettuan King of the Ring 2006-turnauksen.


title: Booker Huffman

text: Ennen maailmanmestaruusvoittoaan ennen hän kävi kovaa kamppailua WWE:n Yhdysvaltain mestaruudesta Bobby Lashleyn kanssa. Hän hävisi kaikki ottelut normaalista ottelumuodosta teräshäkkiotteluun. Voitettuaan Fatal-4-Way -ottelun 8. lokakuuta No Mercy -tapahtumassa King Booker siirtyi juonikuvioon kahden muun WWEn brändin maailmanmestareita vastaan, ja voitti "Champion of Champions" -ottelun 5. marraskuuta Cyber Sunday -tapahtumassa.


title: Booker Huffman

text: King Booker -nimen hän sai voitettuaan King of the Ring -kamppailun. Sen saatuaan hän alkoi ylivoimaansa korostaakseen pitää hovia, johon kuuluivat hänen vaimonsa lisäksi painijat Finlay ja William Regal. Hän pitää katsojia alamaisinaan ja hänen esiintulomusiikkinsa on kuninkaallinen.


title: Booker Huffman

text: Huffman teki TNA-debyyttinsä Booker T:nä Genesis PPV:ssä 11. marraskuuta 2007 Stingin salaperäisenä partnerina Kurt Anglea ja Kevin Nashia vastaan. Hänen esiintymisnimensä TNA:ssa on Booker T.


title: Booker Huffman

text: Booker T teki yllätyspaluun WWE:n Royal Rumble 2011 tapahtumassa ollen 21. sisääntulija, mutta hänet eliminoi kuitenkin Mason Ryan. 4. helmikuuta hän debytoi SmackDownin uutena kommentoijana.


title: Count Basie

text: William "Count" Basie (21. elokuuta 1904 Red Bank, New Jersey – 26. huhtikuuta 1984 Hollywood, Florida) oli yhdysvaltalainen jazzpianisti, -urkuri ja orkesterinjohtaja.


title: Count Basie

text: Basie aloitti uransa kiertävän vaudevilleseurueen muusikkona vuonna 1924. Näillä kiertueilla hän tutustui jazzmuusikoihin. Vuonna 1929 hän liittyi Bennie Motenin yhtyeeseen. Ensimmäisen oman yhtyeensä hän perusti vuonna 1934, mutta palasi hetkeksi yhteistyöhön Motenin kanssa. Tämän kuoltua vuonna 1935 hän perusti jälleen oman yhtyeen.


title: Count Basie

text: Basie oli yhteistyössä Ella Fitzgeraldin kanssa, ja levyä "Ella and Basie!" pidetään Fitzgeraldin parhaimpiin kuuluvana. Yhteistyössä Frank Sinatran kanssa syntyivät levyt "Sinatra-Basie" (1963) ja "It Might As Well Be Swing" (1964), jotka ovat Sinatran uran huippuja.


title: Sisämaavaltio

text: Sisämaavaltio tarkoittaa valtiota, jolla ei ole meren rantaviivaa eikä siten suoraa yhteyttä merelle. Sisämaavaltion vastakohta on saarella meren ympäröimänä sijaitseva saarivaltio. Sisämaavaltiolle on sijainnistaan myös haittaa: koska sisämaavaltiolla ei ole suoraa yhteyttä merelle, se ei voi kuljettaa tavaroita laivalla niin helposti kuin rannikkovaltiot.


title: Sisämaavaltio

text: Uzbekistan ja Liechtenstein (kuvan kartassa violetilla) ovat ainoat sisämaavaltiot, joiden kaikki rajanaapuritkin ovat sisämaavaltioita.


title: Sisämaavaltio

text: ‡ "Vain osa maailman maista on tunnustanut maan itsenäisyyden."


title: Rautalammin Auto

text: Rautalammin Auto Oy on suomalainen linja-autoyhtiö. Yhtiö ajaa vakiovuoroliikennettä Savossa Kuopion alueella sekä lisäksi Etelä-Savon alueella Pieksämäellä. Vakiovuoroliikenteen lisäksi yhtiö harjoittaa tilausajoliikennettä sekä toimii yhteistyössä emoyhtiön matkatoimiston MatkaSavon kanssa.


title: Rautalammin Auto

text: Rautalampilainen Väinö A. Jääskeläinen aloitti linja-autoliikenteen harjoittamisen vuonna 1926 Rautalampi-Suonenjoki-Vesanto reitillä, johon hän osti sisareltaan 18-paikkaisen Intercontinental-linja-auton. Yhtiön ensimmäinen linja-autovuoro liikennöitiin juhannusaattona 24.6.1926. Pari vuotta sen jälkeen yhtiö osti toisen linja-auton, jolloin avattiin linjat Kuopioon ja Vesannolle. Aivan yhtiön alkuvuosina sai myös alkunsa taksiliikenne ja kuorma-autoliikenne, ja Väinö Jääskeläinen oli myös maakunnan ensimmäinen taksiautoilija. Yritys toimi vuoteen 1948 asti nimellä "Jääskeläinen Väinö", jonka jälkeen nimenä on säilynyt muodossa "Rautalammin Auto Oy".


title: Rautalammin Auto

text: Yhtiöllä oli tarkoitus 1970-luvulla rakennuttaa varikkokiinteistö Rautalammille, mutta erinäisten vaiheiden vuoksi yhtiö päätyi rakennuttamaan vuonna 1978 Suonenjoelle varikkokiinteistön, joka on edelleen yrityksen käytössä. Yhtiöllä on Rautalammilla pienempi varikko, jossa osa yhtiön kalustosta sijaitsee.


title: Rautalammin Auto

text: Yhtiön perustajan Väinö Jääskeläisen jälkeen yhtiön toimitusjohtajaksi siirtyi Kauko Jääskeläinen, mutta hänen kuoltuaan vuonna 1996 yhtiöön tuli osakkaaksi Mikko Tiilikainen, josta tuli vuonna 2000 yhtiön toimitusjohtaja. Vuonna 2012 iisalmelainen Mika Niskanen Oy osti Rautalammin Auton koko osakekannan. Uudelle omistajalle kaupan yhteydessä siirtyi Suonenjoella sijaitseva varikko, kalusto ja linjaliikenneluvat sekä muut sopimukset. Yhtiön toiminta jatkui entisellään yrityskaupasta huolimatta linja-autoliikenteen, taksiliikenteen ja kuorma-autoliikenteen osalta. Yhtiö juhli 90-vuotista taivaltaan 21.6.2016


title: Rautalammin Auto

text: Yhtiöllä on säännöllistä reittiliikennettä yhteysväleillä Rautalampi-Suonenjoki-Kuopio, Suonenjoki-Kuopio ja Suonenjoki-Pieksämäki. Yhtiö hoitaa myös koululaiskuljetuksia Rautalammilla, Suonenjoella sekä Karttulassa. Yhtiön kalustoon kuuluu 15 linja-autoa, taksi ja kuorma-auto.


title: Rautalammin Auto

text: Yhtiön kalusto koostuu seuraavantyyppisistä linja-autoista


title: Iisalmen reitti

text: Iisalmen reitti on Vuoksen vesistön Kallaveden reittiin kuuluva vesitie, joka alkaa pääosin Kiuruveden, Vieremän ja Sonkajärven alueelta Ylä-Savosta sekä aivan latvaosiltaan myös Kainuusta Kajaanin kaupungin ja Vuolijoen alueelta. Tämän jälkeen se kulkee Iisalmen Poroveden kautta etelään Lapinlahden ja Maaningan kuntien läpi päätyen lopuksi Kallaveteen Kuopion pohjoispuolelle. Suurimmat järvet reitin varrella Poroveden lisäksi ovat pohjoisesta alkaen Nerkoonjärvi, Onkivesi, Maaninkajärvi ja Ruokovesi.


title: Iisalmen reitti

text: Reitin varrella on nykyisin kaksi sulkukanavaa: Ahkiolahden kanava ja Nerkoon kanava. Lisäksi Kiuruvedelle johtavan haaran varrella on Saarikosken museokanava. Reitin varrella Maaningalla on jo 1873 käytöstä poistettu Viannan kanava.


title: Iisalmen reitti

text: Reitin kautta kulkee 2,4 m laivaväylä Kallavedeltä Porovedelle, jossa se haarautuu 1,2 m ja 1,0 m väylinä Kiuruvedelle ja Vieremälle vastaavasti.


title: Iisalmen reitti

text: Reitillä on myös kaksi Savon Voiman vesivoimalaitosta: Vieremän Salahmi ja Maaningan Vianta.


title: Iisalmen reitti

text: Reitin valuma-alueen kunnostamista on koordinoinut kuuden yläsavolaisen kunnan yhteinen "Iisalmen reitin valuma-alueen kunnostushanke 2001–2004". Työtä on jatkanut jatkohanke, "Iisalmen reitin kunnostushanke 2004–2007", joka on keskittynyt vesistöjen vedenlaadun parantamiseen hoitokalastuksen, erilaisten järvien kunnostussuunnitelmien tekemiseen. Haja-asutusalueiden jätevesien käsittelymenetelmistä tiedottaminen ja työnäytösten järjestäminen on ajankohtaista 2004 tulleen jätevesiasetuksen toteuttamiseksi. Ylä-Savon vesistöt kuntoon-hanke jatkaa näiden kahden aiemman hankkeen tehtäviä. Hankkeen hallinnoija on Lapinlahden kunta.


title: Koivuranta

text: Koivuranta Oy on suomalainen linja-autoyhtiö. Yrityksen kotipaikka ja varikko sijaitsevat Konnevedellä. Yhtiö harjoittaa säännöllistä linja-autoliikennöintiä vakiovuoroilla ja pikavuoroilla Keskisuomen ja Savon alueilla. Lisäksi yhtiöllä on erityisiä NOVA-vuoroja (nopea vakio). Yhtiö harjoittaa myös tilausajoliikennettä Suomessa ja ulkomailla.


title: Koivuranta

text: Säännöllistä linja-autoliikennettä yhtiö on harjoittanut vuodesta 1923 alkaen. Vuotta 1923 on pidetty virallisena linja-autoliikenteen aloittamisvuotena, mutta vuoden 1962 aikataulussa on tieto, että yhtiön perustaja Viljami Liimatainen olisi aloittanut liikennöinnin jo kesällä 1922 reiteillä Konnevesi-Hankasalmi ja Konnevesi-Kuusaa, joka oli lähinnä syöttöliikennettä junille, mutta liikennöinti jouduttiin talveksi lopettamaan kun teitä ei aurattu. Yhtiö toimi alkuun nimellä Viljami Liimatainen, mutta 1930-luvun alussa yhtiömuodoksi valittiin osakeyhtiö, ja yrityksen nimi Koivuranta tuli maatilan nimestä.


title: Koivuranta

text: Yrityksen bussit ovat olleet yhtiön alkutaipaleesta saakka väreiltään kelta-punaisia, mutta 1950-luvulla kun Koivurannalle oli tulossa uusi linja-auto koritehtaalta, ja auto oli värjätty vahingossa samoilla väreillä kun naapurikunnan yrityksen bussit, sillä bussit olivat samaan aikaan valmisteilla koritehtaalla, mutta yrityksen perustaja Viljami Liimatainen olikin tykästynyt näihin väreihin, joten myöhemmin kaikki muutkin värjättiin samoihin väreihin, aina vuoteen 2000 asti jolloin yhtiölle tuli linja-auto kelta-punaisissa väreissä. Yrityksen väritystä kuitenkin muutettiin vuonna 2003 nykyiseen muotoonsa.


title: Koivuranta

text: Myöhemmin toiminnan aloittamisesta on avautunut lisää reittejä muun muassa Jyväskylään, Kuopioon. Yhtiön toimitusjohtajana Viljami Liimataisen jälkeen toiminut Jaakko Suokivi kuoli yllättäen vuonna 1988, jolloin yhtiön toimitusjohtajaksi siirtyi Juha Suokivi.


title: Koivuranta

text: Vuonna 1956 sattui Kivisalmen linja-autoturma, jolloin yrityksen bussi oli matkalla Jyväskylästä Kuopioon, ja Kivisalmen lossille tultaessa bussin jarrut pettivät ja auto syöksyi järveen vieden 15 ihmistä mukanaan, matkustajista 18 henkilöä pelastui.


title: Koivuranta

text: Aivan toiminnan aloitusvuosina vuonna 1962 Koivuranta osti Viitasaarella toimineen Viitasaaren Linja Oy:n liiketoiminnan, ja yhtiön toimitusjohtajaksi siirtyi Jaakko Suokivi. Tästä yrityskaupoista johtuen Koivurannalle avautui linjaliikennettä Jyväskylästä Viitasaarelle, Pihtiputaalle ja Konginkankaalle, ja yhtiöstä tuli Koivurannan sisaryhtiö, ja kotipaikka muuttui Konnevedelle. Myöhemmin Viitasaaren Linja yhtiönä purettiin, ja se yhdistettiin lopullisesti Koivurantaan vuonna 2003.


title: Koivuranta

text: Seuraava yrityskauppa tapahtui vuonna 2008, jolloin yhtiö osti Konnevedellä toimineen Tilausliikenne Heikki Laulainen Oy:n liiketoiminnan, ja näin ollen yhtiö pystyi laajentamaan liiketoimintaansa myös pienoisbusseihin.


title: Koivuranta

text: Yhtiö osallistui vuonna 1995 useamman yrityksen yhteenliittymään johon yhtiö hankki uuden bussin, joka kuljetti saksalaisia turisteja Nordkappiin ja takaisin. Yhtiö toimi silloin Pohjolan Turistiauton Oy:n alihankkijana. Vuonna 2001 yhtiön bussi kuljetti turisteja Stavangerista ja Oslosta Nordkappiin jonka lentokentällä tapahtui matkustajien vaihto. Yhtiö on myös kuljettanut vuonna 2001-2002 Norjassa turisteja.


title: Koivuranta

text: Yhtiöllä on säännöllistä reittiliikennettä yhteysväleillä Jyväskylä-Laukaa-Rautalampi-Kuopio, Pikavuorot Jyväskylä-Kuopio-Jyväskylä, Jyväskylä-Laukaa-Sumiainen, Hytölä-Sumiainen-Suolahti-Äänekoski, Äänekoski-Konginkangas, Jyväskylä-Viitasaari, Jyväskylä-Pihtipudas, Jyväskylä-Konnevesi. Yhtiö hoitaa myös koululaiskuljetuksia Konnevedellä ja Sumiaisissa.


title: Koivuranta

text: Yhtiön kalustoon kuuluu noin 20 linja-autoa. Kalusto koostuu seuraavantyyppisistä linja-autoista:


title: Katsu Aki

text: Katsu Aki (s. Katsuaki Nakamura 19. syyskuuta 1961 Fukuoka, Japani) on japanilainen manga-sarjakuvataiteilija.


title: Arbogast

text: Flavius Arbogastes, paremmin tunnettu nimillä Arbogast tai Flavianus, (k. 394) oli frankkilainen magister militum, Länsi-Rooman korkea-arvoisin sotapäällikkö. Arbogast oli Flavius Bauton, aiemman magister militumin, poika.


title: Arbogast

text: Keisari Theodosius I nimitti Arbogastin vuonna 388 korkeimpaan sotilasvirkaan ja nuoren Valentinianus II:n neuvonantajaksi. Arbogast hallitsi käytännössä Rooman läntisiä osia Valentinianuksen jäädessä nukkehallitsijaksi. Arbogast kääntyi Valentinianuksen kuoltua Eugeniuksen tukijaksi, vaikka Theodosius oli nimittänyt poikansa Honoriuksen Länsi-Rooman keisariksi. Lopulta vuonna 394 Theodosius löi Arbogastin joukot Frigidusjoella. Hävittyään taistelun Arbogast teki itsemurhan.


title: Siltarumpupolitiikka

text: Siltarumpupolitiikka on Suomessa käytetty nimitys ilmiöstä, jossa poliitikot ajavat valtion budjettia tehtäessä läpi pieniä investointeja omaan vaalipiiriinsä tai kotikuntaansa. Muissa maissa sama ilmiö tunnetaan eri nimillä. Suomessa nimitys tulee tarkasti yksilöidyistä ylimääräisistä tienpidon määrärahoista.


title: Siltarumpupolitiikka

text: "Siltarumpupolitiikan" perimmäisenä tarkoituksena on pidetty poliitikon halua tulla uudelleen valituksi olemalla äänestäjilleen näkyvällä tavalla hyödyksi. Korjauksen paikallisiin oloihin toivotaan nähtävän asiaa ajaneen poliitikon ansiona.


title: Siltarumpupolitiikka

text: Siltarumpupolitiikalle 1990-luvulla muodostui pilkallinen sävy ja liian avoimesti omia paikallisia hankkeita valtakunnallisesti ajavaa saatetaan sanoa siltarumpupoliitikoksi. Erityisesti siltarumpupolitiikka liitetään Suomessa keskustapuolueeseen ja sisäministeriin Mauri Pekkariseen. Pekkarinen toimi sisäministerinä vuosina 1991-1995. Termiä oli tiettävästi käyttänyt jo aiemmin Jörn Donner. Pekkarisesta tulee myös pekkarointi. Muita samankaltaisia käsitteitä ovat iltalypsy. Kuitenkin samalla tavoin muidenkin puolueiden kansanedustajat ovat ajaneet oman alueensa etua.


title: Siltarumpupolitiikka

text: Helsingin Sanomat listasi seuraavat hankkeet esimerkkeinä siltarumpupolitiikasta:


title: Asetamidi

text: Asetamidi on orgaaninen yhdiste, jonka kemiallinen kaava on CHNO ja rakennekaava CHCONH. Asetamidista käytetään myös nimityksiä "etikkahappoamidi", "etaaniamidi", "asetamidihappo" tai "metaanikarboksiamidi".


title: Asetamidi

text: Asetamidi on normaaliolosuhteissa olomuodoltaan kiinteää, värittömiä kiteitä. Sen moolimassa on 59,07 g/mol, sulamispiste 81 °C, kiehumispiste 222 °C, suhteellinen tiheys 1,16 g/cm (vesi = 1,0 g/cm), liukoisuus veteen 200 g/ml ja CAS-numero 60-35-5.


title: Asetamidi

text: Asetamidia voidaan valmistaa usealla tavalla. Ammoniakki reagoi asetamidiksi muun muassa asetyylikloridin ja etikkahappoanhydridin kanssa. Teollisesti käytettyjä suuren mittakaavan asetamidintuotantoprosesseja ovat kuitenkin ammoniuasetaatin kuumennus ja asetonitriilin hydrolyysi happojen tai emästen katalysoimana. Aetamidia käytetään liuottimena, muovien pehmentimenä ja useiden kemikaalien, kuten tioasetamidin ja eräiden hyönteismyrkkyjen ja lääkeaineiden synteeseissä.


title: Jorma Hämäläinen

text: Jorma Hämäläinen (23. syyskuuta 1918 Lieksa – 14. huhtikuuta 1962) oli kaukopartioupseeri ja Mannerheim-ristin ritari numero 49.Hurmerinta, Viitanen 2004: 100.


title: Jorma Hämäläinen

text: Talvisodassa Hämäläinen oli konekivääriampuja Kanneljärvellä ja Summassa. Hänet komennettiin upseerikouluun, josta hän valmistui vielä sodan kestäessä. Hämäläisen kyvyt johtajana ja partiotehtävissä havaittiin jo tuolloin.


title: Jorma Hämäläinen

text: Jorma Hämäläisen kaukopartioura käynnistyi ns. siviilisissien partiomatkalla Stalinin kanavalle.


title: Jorma Hämäläinen

text: Jatkosodan aikana hän kuului Osasto Marttinaan. Hämäläistä pidettiin miestensä keskuudessa harkitsevana ja huolehtivana johtajana.


title: Jorma Hämäläinen

text: Mannerheim-ristin myöntämisperusteissa korostuu Hämäläisen johtamien partioiden tuloksellisuus yhdistyneenä pieniin omiin tappioihin.


title: Gambian maantiede

text: Gambian tasavalta eli Gambia on pieni ja kapea valtio Länsi-Afrikassa. Valtion maantieteelliset koordinaatit ovat . Gambia on leveimmillään alle 48 kilometriä ja jakautuu Gambiajoen ympärille.


title: Gambian maantiede

text:
Valtion nykyiset rajat määritettiin vuonna 1889 Yhdistyneen kuningaskunnan ja Ranskan suostumuksen jälkeen. Lukuun ottamatta rajaviivaa Atlantin valtamereen, Gambia on Senegalin enklaavi ja pinta-alaltaan Manner-Afrikan pienin maa.
Trooppinen; kuuma, sadekausi (kesäkuusta marraskuuhun); viileämpi, kuiva kausi (marraskuusta kesäkuuhun)


title: Gambian maantiede

text:
Tulvivaa tasankoa Gambianjoen ympärillä, muutamia matalia kukkuloita kauempana joesta.
Sademäärä on vähentynyt 30 prosentilla viimeisten 30 vuoden aikana.


title: Villeurbanne

text: Villeurbanne on kaupunki Itä-Ranskan keskiosassa, Lyonin koillispuolella. Yhdessä Lyonin kanssa kaupungit muodostavat Ranskan toiseksi suurimman taajama-alueen. Itse Villeurbannessa on noin 130 000 asukasta.


title: Villeurbanne

text: Kaupunki kasvoi teollistumisen myötä vauhdilla: vuonna 1928 siellä oli noin 3 000 asukasta, kolme vuotta myöhemmin jo 82 000. Kehityksen aloitti tekstiiliteollisuus, jota seurasivat konepaja- ja kemianteollisuus. Asukasluvun kasvaessa kaupunki aloitti mittavan asuntorakennusprojektin, jonka näkyvin tulos on Gratte-Ciel, art deco -henkinen taloryhmä johon kuuluu kaksi tornia ja joukko matalampia kerrostaloja. Pilvenpiirtäjät valmistuivat vuonna 1934.


title: Villeurbanne

text: Uimari Laure Manaudou on syntynyt Villeurbannessa.


title: Tony Hawk’s Pro Skater 4

text: Tony Hawk’s Pro Skater 4 on rullalautailuaiheinen videopeli ja osa Tony Hawk’s -pelisarjaa. Pro Skater 4 poikkeaa sarjan aikaisemmista osista, joissa pelaajan on selvittävä annetuista tehtävistä rajatussa ajassa. Nelososassa kullakin tasolla saa viipyä haluamansa ajan.


title: Tony Hawk’s Pro Skater 4

text: Tony Hawk´s Pro Skater 4 laittaa pelaajille haastetta temppujen tekemisessä ja haasteissa. Pelaajan täytyy kierellä kaupunkeja ympäri ja etsiä uusia tehtäviä päästäkseen seuraavaan kaupunkiin. Pelin tehtäviä ovat muun muassa tuttu S-K-A-T-E-kirjainten kerääminen kahdessa minuutissa, uusi C-O-M-B-O-kirjainten kerääminen (nimensä mukaisesti yhdellä combolla) jonkin tietyn pistemäärän kerääminen, tietyn tempun tekeminen tietyssä spotissa tai jokin aikahaaste (kilpaillaan aikaa vastaan).


title: Tony Hawk’s Pro Skater 4

text: Pelin ominaisuuksiin kuuluu myös netissä pelaamisen mahdollisuus. Netissä pelatessa voi haastaa muita pelaajia.


title: Tony Hawk’s Pro Skater 4

text: Pelissä on mahdollisuus rakentaa oma puisto. Pelin rakennusosassa on kaikenlaista kuten suihkulähteitä, ramppeja, putkia ja puistonpenkkejä.


title: Tony Hawk’s Pro Skater 4

text: Tony Hawk´s Pro Skater 4 pelissä on tavallista enemmän hahmoja. Tony Hawkin lisäksi pelissä ovat muun muassa Bob Burnquist, Eric Koston, Bam Margera ja Rodney Mullen. Pelissä voi luoda myös oman hahmon. Hahmon luomisessa saa valita päästä jalkoihin erilaisia asusteita ja oman rullalautansa.


title: Tony Hawk’s Pro Skater 4

text: Peliin kuuluu monia kaupunkeja. Kaupunkien kaduilta löytyy yleensä skeittiramppeja tai -putkia. Aina jokaisessa kaupungissa on jotain jota voi käyttää skeittaamisessa. Pelin kuuluu:


title: Avioero

text: Avioero tarkoittaa avioliiton purkamista tai purkautumista tuomioistuimen päätöksellä. Avioero on nykyisin laillista lähes kaikissa maailman maissa. Avioerojen määrä on länsimaissa voimakkaasti lisääntynyt 1900-luvulta alkaen, ja esimerkiksi suomalaisista aviopareista nykyisin eroaa noin puolet. Avioerolla on paljon erilaisia riskitekijöitä ja syitä, joista tärkeimpiä on uskottomuus.


title: Avioero

text: Avioeroja on otettu ainakin niin kauan kuin kirjoitettua historiaa on. Se saattaa olla yhtä vanha kuin avioliiton käsitekin. Ensimmäinen tunnettu kirjoitettu laki, Ur-Nammun laki, käsittelee muiden asioiden ohella avioeroa .


title: Avioero

text: Avioerojen yleistyminen länsimaissa on sidottu laajempaan kulttuuriseen muutokseen, jota historioitsija Eric Hobsbawm nimittää kulttuurivallankumoukseksi. Perhemalli oli pitkään vastustanut radikaaleja muutoksia, mutta tämä pitkäaikainen rakennelma alkoi radikaalisti muuttua 1900-luvun jälkipuoliskolla. Muutos oli selkeimmin nähtävissä maissa, joissa oli aikaisemmin vallinnut tiukasti rajoittavat moraalikäsitykset, kuten katolisissa maissa. Esimerkiksi Belgiassa, Ranskassa ja Alankomaissa avioerojen määrä kolminkertaistui vuosina 1970–1985. Italiassa avioerosta tuli laillinen vuonna 1970 ja kansanäänestys vahvisti oikeuden avioeroon vuonna 1974. Samanaikaisesti yksin asuvien määrä lisääntyi voimakkaasti länsimaissa, muodollisesti solmittujen avioliittojen määrä väheni ja avioliiton ulkopuolella syntyneiden lasten määrä kasvoi. Perinteinen ydinperhemalli jäi nopeasti vähemmistöksi ja monissa länsimaisissa suurkaupungeissa yksinasuvat muodostivat jo noin puolet kaikista kotitalouksista 1980-luvulle mennessä.


title: Avioero

text: Filippiinit on nykyisin maailman ainoa valtio, jossa laki ei salli avioeroa. Sielläkin laillinen asumusero ja avioliiton mitätöiminen ovat kuitenkin tietyissä olosuhteissa mahdollisia, mutta asumuserossa olevat eivät voi mennä uusiin naimisiin.


title: Avioero

text: Avioeron riskitekijöiksi on tutkimuksissa todettu muun muassa nuorena avioituminen, avoliitto ennen avioitumista, omien vanhempien avioero, lapsipuolten asuminen samassa taloudessa, liberaalit perheasenteet sekä näkemys siitä, että avioero on sinänsä hyväksyttävä asia. Myös aviopuolisoiden huonot kommunikaatiotaidot kasvattavat eroamisen riskiä.


title: Avioero

text: Tärkein avioerojen selittäjä on yhdysvaltalaisen seurantatutkimuksen perusteella uskottomuus. Muita tärkeitä selittäjiä olivat päihteiden käyttö, rahojen typerä tuhlaaminen ja kiusalliset tavat. Eronneet puolisot ovat olleet tavallista enemmän erilaisia monissa avioliittoon liittyvissä näkemyksissään. Kun motiivi jatkaa suhdetta rakentavaa ja ylläpitävää käyttäytymistä on heikentynyt, eroamisen riski kasvaa.


title: Avioero

text: Eron alkusysäyksenä on usein aviovaimon heikentynyt aviollinen tyytyväisyys ensimmäisen lapsen syntymän jälkeen.


title: Avioero

text: Avioeroriskiin vaikuttavista tekijöistä tutkimusten mukaan 30–50 % on periytyviä. Näistä tärkeimpiä persoonallisuuspiirteitä ovat taipumus katsoa maailmaa kielteisenä ja kuulla toisten sanomiset arvosteluna. Myös impulsiivinen käytös, taipumus alkoholismiin ja korkea testosteronitaso ovat riskitekijöitä. Koulutettujen ja hyvätuloisten liitoista erotaan harvemmin.


title: Avioero

text: Eroaminen onnettomasta avioliitosta ja uudelleen avioituminen lisää Yhdysvalloissa tehdyn tutkimuksen mukaan selvästi onnellisuutta. Eronneet ja yksin eläneet ovat raportoineet lisääntyneestä tyytyväisyydestä, vankemmasta itsetunnosta ja paremmasta yleisestä terveydentilasta. Onnettomaan liittoon jääminen liittyy muunlaisiin aviosuhteisiin verrattuna vähempään onnellisuuteen ja tyytyväisyyteen elämää kohtaan, heikompaan itsetuntoon, heikompaan yleiseen terveydentilaan sekä kohonneeseen psyykkiseen hätään. Eroon liittyvien stressitekijöiden johdosta eronneet ovat kuitenkin keskimäärin vähemmän onnellisia kuin naimisissa olevat.


title: Avioero

text: Lapsen suhtautumiseen vanhempien eroon vaikuttaa muun muassa lapsen ikä, lapsen suhde vanhempiinsa sekä se, millainen tilanne perheessä on ollut ennen eroa. Lapsen selviytymiseen vaikuttaa erityisesti se, millä tavoin ero käytännössä toteutetaan.


title: Avioero

text: Tutkimuksen mukaan eroamisen tavalla on vaikutusta myös siihen, millaiseksi eron jälkeinen vanhemmuus muodostuu. Mitä nopeammin ja yllätyksellisemmin ero tapahtuu, sitä haasteellisemmaksi eron jälkeinen yhteinen vanhemmuus muodostuu. Jos taas vanhemmat onnistuvat suunnittelemaan yhdessä parisuhteen päättymistä, pystyvät he myös paremmin kantamaan vastuuta lapsen selviämisestä ja hyvinvoinnista eron jälkeen Tutkimus julkaistiin osana lapsiperheiden eroon keskittyvää Lastensuojelun Keskusliiton Neuvo-projektia, jonka tavoitteena on lapsen aseman parantaminen erossa.


title: Avioero

text: Lapsen saaminen toisinaan aiheuttaa stressiä mahdollisessa parisuhteessa, joka voi pahimmillaan johtaa avioeroon.


title: Avioero

text: Suomessa avioliitto voidaan purkaa tuomioistuimen päätöksellä. Asiaa käsiteltäessä tuomioistuin ei tutki, minkä vuoksi puolisot tai toinen puoliso vaatii avioeroa eikä myöskään puolisoiden välisiä henkilökohtaisia suhteita. Avioeron voi saada puolen vuoden harkinta-ajan jälkeen, tai heti jos puolisot ovat asuneet erillään viimeiset kaksi vuotta. Avioeroa koskeva asia pannaan käräjäoikeudessa vireille kirjallisella hakemuksella, jonka joko molemmat tai toinen puolisoista on tehnyt.


title: Avioero

text: Suomessa avioerohakemus raukeaa, mikäli vuoden pituisen harkinta-ajan kuluessa vaatimusta ei ole uusittu tai toinen puolisoista kuolee ennen, kuin mahdollinen avioerotuomio on saanut lainvoiman.


title: Avioero

text: Avioeron yhteydessä voidaan käräjäoikeuden ratkaistavaksi saattaa myös seuraavat asiat:Nykyisin noin puolet suomalaisista aviopareista eroaa. Eroavien osuuden ohella avioerojen kokonaismäärä lisääntyy myös. Vuonna 2000 keskimääräinen eroon päättynyt avioliitto kesti 12 vuotta, kun vuonna 2005 se kesti enää 11 vuotta. 1960-luvulla solmituista avioliitoista eroon on päättynyt kolmasosa ja 1970-luvulla solmituista noin 40 prosenttia.


title: Avioero

text: Suomalaisen erotessa ulkomaalaisesta puolisosta tai ulkomailla oltaessa juristit saattavat määrittää, mihin maahan pariskunnalla on vahvin yhteys, ja soveltaa sen maan erolakeja. Siksi ero voi viedä parikin vuotta ja sen ehdot voivat riippua tuomioistuimaasta.


title: Avioero

text: Dosentti Minna Säävälän mukaan suuri kulttuuriero lisää eroriskiä. Usein eroja ei huomaa ennen lasten syntymistä, joten lapsiarjesta ja perinteistä pitäisi keskustella etukäteen eikä olettaa, että ajatellaan asioista samalla tavalla.


title: Avioero

text: Erityisen suuria riskejä suomalaisten liitoissa oli kuitenkin vain miehen ollessa ulkomaalainen, etenkin afrikkalainen tai Lähi-Idästä. Myös ulkomaisen miehen työllistymisvaikeudet tai pitkät työpäivät saattoivat vaikuttaa sekä ylipäänsä maahanmuuttoon liittyvä elämän aloittaminen "tyhjästä".


title: Avioero

text: Vuonna 2016 suomalaisten keskinäisistä aviopareista erosi 1,3 %, suomalaisnaisen ja ulkomaisen miehen liitoista 3,7 % ja suomalaismiehen ja ulkomaisen naisen liitoista 2,7 %. Gambialaismiesten kanssa solmituista avioliitoista purettiin 12 %, Ghanan luku oli 9,5 %, Marokon 8,8 %. Ylipäänsä liitot afrikkalaismiesten kanssa purettiin erityisen usein. Kansainväliset huoltoriidatkin ovat lisääntyneet.


title: Kotimme on Venäjä

text: Kotimme on Venäjä () oli poliittinen puolue Venäjällä vuosina 1995–2000. Puolueen perusti silloinen Venäjän federaation varapääministeri Viktor Tšernomyrdin Boris Jeltsinin tuella toisia duuman vaaleja varten.


title: Kotimme on Venäjä

text: Puolue tuki hallitusta ja Jeltsiniä ja pyrki saamaan konservatiiviäänestäjiä liikkeelle. Se sai noin 10 prosenttia äänistä, mikä oli tukijoille pettymys. Sen kannatus hiipui pian Tšernomyrdinin menetettyä pääministerin aseman ja Jeltsinin hallinnon alettua tukea Yhtenäisyys-puoluetta. Kolmansissa duuman vaaleissa joulukuussa 1999 puolue sai 1,19 % äänistä ja jäi ilman paikkoja.


title: Skytrain (Bangkok)

text: Bangkok Mass Transit System (BTS) tai Skytrain ( "rot fai fa", kirj. ”taivas-juna”) on maanpäällinen kaupunkijunajärjestelmä Bangkokissa Thaimaassa. Skytrain liikennöi sille varta vasten tehtyjä tasoja pitkin muun liikenteen yläpuolella. Skytrainia operoi Bangkok Mass Transit System Public Company Limited (BTSC) Bangkok Metropolitan Administrationin (BMA) myöntämällä toimiluvalla. Skytrain avattiin 5. joulukuuta 1999. Vihkimisen suoritti HRH Prinsessa Maha Chakri Sirindhorn. Skytrain sisältää 23 asemaa kahdella eri linjalla. Skytrainin virallinen nimitys on Kuninkaan syntymän kuudennen jakson kunniaksi nimetty juna (,) koska se avattiin kuningas Bhumibol Adulyadejin 72-vuotispäivänä.


title: Skytrain (Bangkok)

text: BTS-asemat on suunniteltu välttämään tungosta katutasossa sekä olemaan rikkomatta olemassa olevaa infrastruktuuria. Jokainen asema on pitudeltaan 150 metriä ja koostuu kolmesta kerroksesta. Pysäkinväli on linjoilla 800–1 000 metriä.


title: Skytrain (Bangkok)

text: Käytössä on kahta erityyppistä BTS-asemaa. Suurimmassa osassa asemia on käytössä yksi laituri molemmilla puolilla asemaa. Toisen tyyppisessä asemamallissa on yksi leveämpi laituri raiteiden välissä. Tällaisia asemia ovat Siam ja Samrong.


title: Skytrain (Bangkok)

text: BTS Skytrain on tavanomainen, suurille matkustajamäärille suunniteltu joukkoliikennejärjestelmä. Junat kulkevat sähkömoottoreilla, jotka ottavat sähkön raiteiden välissä olevista virtakiskoista, joissa on 750 voltin tasajännite. Raideleveys on 1,435 metriä.


title: Skytrain (Bangkok)

text: Alkuperäisiä Siemensin valmistamia junia on käytössä 35. Alun perin junat koostuivat kolmesta vaunusta mutta niitä pidennettiin neljän vaunun mittaisiksi. Jokaisessa junassa on kaksi ohjaamollista ja moottoroitua vaunua kummassakin päässä. Moottoroitujen vaunujen välissä on kaksi moottoroimatonta vaunua.


title: Skytrain (Bangkok)

text: Neljän vaunun pituus on yhteensä 86,6 metriä ja vaunun leveys 3,12 metriä. Kokonaiskapasiteetti junaa kohden on 1 490, kun kaikki paikat ovat varattuja ja seisomapaikat ovat täynnä. Vaunua kohden on 42 istumapaikkaa seinien vieressä. 16 ovea on sijoitettu kummallekin puolelle yhdistelmää. Liukuoven leveys on 1,4 metriä.


title: Skytrain (Bangkok)

text: Uusimmat 12 junaa ovat neljän vaunun CNR-mallia. Kuten Siemensinkin valmistamissa junissa, niissä on kaksi moottoroitua ja kaksi moottoroimatonta vaunua.


title: Skytrain (Bangkok)

text: Neljän vaunun yhdistelmän kokonaispituus on 87,25 metriä ja kokonaisleveys 3,12 metriä. Matkustajia mahtuu moottoroimattomaan vaunuun 361 ja moottoroituun 384, eli yhteensä 1 490. Yhdessä vaunussa sijaitsee neljä ovea kummallakin puolella.On Nutin ja Bearingin välinen osuus otettiin käyttöön vuonna 2011. Samut Prakania palvelevan laajennuksen ensimmäinen asema Samrong otettiin käyttöön vuonna 2017.Silom Line laajeni vuonna 2009, jolloin avattiin Chao Phraya -joen ylittävä osuus Saphan Taksinin asemalta Thonburiin. Wongwian Yain ja Bang Wan välinen osuus otettiin käyttöön vaiheittain vuonna 2013.


title: Skytrain (Bangkok)

text: Vuonna 2010 avattiin uusi linja Phaya Thai -asemalta Bangkokin kansainväliselle lentoasemalle.


title: Draconidit

text: Draconidit eli giacobinidit on meteoriparvi. Parvi on tunnettu aika ajoin toistuvista meteorimyrskyistä, jolloin taivaalta tulee tuhansia tähdenlentoja tunnissa. Parvi tuottaa usein kirkkaita tulipalloja. Tavallisesti kuitenkin näkyy vain muutama meteori tunnissa. Viimeisin meteorimyrsky oli vuonna 2011.


title: Draconidit

text: Parven toinen nimi tulee Giacobinin-Zinnerin komeetasta, joka on parven emokomeetta.


title: Legnica

text: Legnica () on kaupunki Sleesiassa, Lounais-Puolassa. Vuonna 2010 siellä arvioitiin olevan noin 104 000 asukasta.


title: Legnica

text: Vuonna 1241 käydyssä Legnican taistelussa Henrik Hurskaan johtamat joukot kukistuivat mongolien hyökkäyksen alla.


title: Legnica

text: Legnicaa ovat hallinneet germaaniset ja slaavilaiset heimot, Böömin kuningas, Pyhä saksalais-roomalainen keisarikunta ja Habsburgit. Viimeksi mainittujen valtakaudella kaupungista tuli vahvasti saksalaisenemmistöinen, ja se tunnettiin saksankielisellä nimellä "Liegnitz". Saksalaiset karkotettiin natsimiehityksen päätteeksi 1945–1947, ja nimi palautettiin puolankieliseen asuun.


title: Legnica

text: Kylmän sodan aikana 1945–1990 Neuvostoliiton Puolan-joukkojen päämaja oli Legnicassa.


title: Legnica

text: Kaupungissa alettiin 1950- ja 1960-luvuilla jalostaa lähialueilta louhittua kuparia ja nikkeliä.


title: Drudkh

text: Drudkh, sanskritiksi "puu", on ukrainalainen black metal -yhtye, joka on vahvasti suuntautunut tunnelman luomiseen, luonnon läheisyyteen ja kansanmusiikkiin. Sen perustivat Roman Sajenko ja Juri Sinitski. Sajenko vaikuttaa Ukrainan kenties tunnetuimmissa black metal -yhtyeissä, Hate Forestissa ja Astrofaesissa.


title: Drudkh

text: Yhtyeen sanoitukset käsittelevät slaavilaista mytologiaa, vuodenaikoja ja runoutta (varsinkin ukrainalaisen runoilijan Taras Shevchenkon teoksia, joista koko "The Swan Road" -albumi koostuu). Drudkh on julkaissut toistaiseksi neljä kokopitkää brittiläisen levy-yhtiön Supernal Musicin kautta. Kaikki albumit on julkaistu myös vinyyliversioina suomalaisen Northern Heritagen ja Faustian Distributionin kautta.


title: Drudkh

text: Lokakuussa 2006 yhtyeeltä ilmestyi albumi Songs of Grief and Solitude, joka on täysin akustinen folk-levy. Huhtikuussa 2007, muutamien myöhästymisten jälkeen, Drudkh julkaisi 13-minuuttisen Anti-Urban-EP:n, joka sisältää kaksi Drudkhille tyypillisempää black metal -sävellystä. Kesällä 2007 julkaistiin yhtyeen kuudes kokopitkä albumi Estrangement.


title: Drudkh

text: Drudkh luokitellaan ajoittain myös NSBM-yhtyeeksi. Vuonna 2006 julkaistu levy "Blood in Our Wells" (Кров у Наших Криницях) on omistettu poliitikko Stepan Banderalle, joka johti ukrainalaisten nationalistien järjestöä toisen maailmansodan aikana ja sen jälkeen.


title: Olsztyn

text: Olsztyn () on Warmia-Masurian voivodikunnan pääkaupunki Koillis-Puolassa, Lynajoen varrella. Vuonna 2010 siellä oli 176 522 asukasta. Vuosina 1348–1945 se tunnettiin saksankielisellä nimellään "Allenstein". Kaupungissa on Michelin-konserniin kuuluva rengastehdas sekä elintarvike- ja huonekaluteollisuutta. Siellä on myös Puolan korkein rakennelma, radio- ja TV-masto.


title: Yhtiökokous

text: Yhtiökokous on osakeyhtiön ylin toimielin. Yhtiökokouksessa ovat edustettuina yhtiön osakkeenomistajat eli osakkaat. Yhtiökokouksen tehtävistä on säädetty yhtiöjärjestyksessä ja osakeyhtiölaissa tai asunto-osakeyhtiölaissa, jos kyseessä on asunto-osakeyhtiö.


title: Yhtiökokous

text: Myös avoin yhtiö, kommandiittiyhtiö ja osuuskunta järjestävät vastaavanlaisia kokouksia, joissa päätetään organisaation hallinnosta.


title: Yhtiökokous

text: Varsinainen yhtiökokous on pidettävä kuuden kuukauden kuluessa tilikauden päättymisestä. Tarvittaessa voidaan kutsua koolle ylimääräinen yhtiökokous.


title: Yhtiökokous

text: Osakeyhtiölain 5:3 mukaan varsinaisessa yhtiökokouksessa on päätettävä tilinpäätöksen vahvistamisesta ja voiton käyttämisestä (kuten osingonjaosta). Lisäksi on päätettävä vastuuvapaudesta hallituksen sekä hallintoneuvoston jäsenille ja toimitusjohtajalle, jos yhtiössä sellaiset on. Varsinainen yhtiökokous myös valitsee hallituksen jäsenet sekä tarvittaessa hallintoneuvoston jäsenet ja tilintarkastajat. Yhtiöjärjestyksessä voidaan määrätä muistakin käsiteltävistä asioista.


title: Yhtiökokous

text: Jokaisella osakkeenomistajalla on oikeus osallistua yhtiökokoukseen.


title: Yhtiökokous

text: Yhtiökokouksessa päätetään asunto-osakeyhtiön asioista. Päätöksillä voi olla merkittäviä vaikutuksia osakkaille. Kaikki osakkaat saavat osallistua yhtiökokoukseen ja käyttää siellä päätösvaltaa. Isännöitsijällä ja taloyhtiön hallituksen jäsenillä on läsnäolo-oikeus. Asunto-osakeyhtiön yhtiökokous valitsee muun muassa yhtiölle hallituksen, vahvistaa tilinpäätöksen ja hyväksyy tulevan vuoden talousarvion.


title: Pro/Engineer

text: Pro/ENGINEER (lyhyemmin Pro/E tai Pro) on kolmiulotteinen CAD-mekaniikkasuunnitteluohjelma. Luonteenomaista ohjelmalle on parametrisuus, assiosiatiivisuus ja piirrepohjaisuus. Pro/Engineer on yhdysvaltalaisen Parametric Technology Corporationin (PTC) kehittämä ohjelma. Muita markkinaosuudeltaan merkittäviä 3D-suunnitteluohjelmia ovat muun muassa NX, CATIA, SolidWorks, Solid Edge, ja Autodesk Inventor, sekä Suomessa Vertex.


title: Pro/Engineer

text: Pro/ENGINEER on PTC:n PDS (Product Development System) tuotekehitysjärjestelmän keskeinen osa yhdessä Windchill, Arbortext, ProductView ja Mathcad tuoteperheiden kanssa. Pro/Engineer ohjelmisto toimii yleisimmissä Windows-, UNIX- ja LINUX-käyttöjärjestelmissä


title: Pro/Engineer

text: Pro/ENGINEER on tuotekehitystoimintaan tarkoitettu CAD/CAM-järjestelmä, jolla voidaan luoda 3D-malleja, -kokoonpanoja, -piirustuksia ja -työstöratoja. Merkittävin ero useisiin muihin CAD/CAM-ohjelmiin on Pro/ENGINEERin piirrepohjaisuus, assosiatiivisuus ja skaalautuvuus. Mallit koostuvat siis mitta- ja parametriohjatuista piirteistä, joita voidaan muokata, järjestellä uudelleen tai poistaa. 3D-mallin muuttaminen näkyy heti myös mallista tehtyjen piirustusten, kokoonpanojen, lujuuslaskentojen ja työstöratojen päivittymisenä. Kaikki sovellukset toimivat samasta 3D-mallikannasta. Ohjelma koostuu moduuleista, joilla sitä voidaan muokata käyttäjän tarpeita vastaavaksi.


title: Pro/Engineer

text: Pro/Engineerin matematiikkaytimenä on PTC:n kehittämä Granite, jota on lisensioitu myös muihin CAE-ohjelmistoihin. Toisin kuin valtaosassa CAD-järjestelmiä, PTC omistaa kaiken Pro/Engineeriin liittyvän teknologian.


title: Pro/Engineer

text: Pro/ENGINEER on ollut saatavissa 64-bittisenä versiona jo 90-luvun puolella. Windows XP64, Vista64, Windows 7 ovat tuettuja. Ohjelmiston kiistämättömiin vahvuuksiin kuuluu mallien muokattavuus, haasteellisen geometrian mallintaminen, suurten kokoonpanojen hallinta ja saumattomasti integroituvat sovellukset.Ohjelmistoa voidaan muokata ja esimerkiksi rakentaa erilaisia suunnitteluautomaatioita. Lähes kaikkiin ulkoisiin analyysiohjelmistoihin löytyy rajapinta. Paketointien lisäksi ohjelmaan on tarjolla useita kymmeniä erilaisia työkalumoduleita, jotka keskittyvät määrättyyn osa-alueeseen, esim. muovivalutekniikka, ohutlevysuunnittelu, "reverse engineering" ja työkalusuunnittelu.


title: Pro/Engineer

text: Toisin kuin yleensä tämän tyyppisissä ohjelmistoissa, Pro/ENGINEER on alaspäin yhteensopiva Associative Topology Bus teknologian asiosta.


title: Kyōtango

text: Kyōtango () on Japanin kaupunki Honshūn saarella Kansain alueella Kioton prefektuurissa. Se sijaitsee Japaninmeren rannalla prefektuurin pohjoisosassa Kioton luoteispuolella. Kyōtangossa on 56 276 asukasta (vuonna 2017) ja sen pinta-ala on 501,43 neliökilometriä.


title: Kyōtango

text: Kyōtango on Kioton prefektuurin pohjoisin kaupunki sen luoteiskulmassa. Kaupunkiin kuuluu Tangonniemen luoteisrannikko, ja se ulottuu suurimpaan osaan niemeä. Niemi on vuoristoinen. Sen rannikot ovat osaksi jyrkkiä kalliorinteitä, ja siellä täällä on ranta-alankoja, missä on pikku taajamia ja kalastussatamia.


title: Kyōtango

text: Kyōtangon kaupunki muodostettiin 2004, kun kuusi kuntaa, Mineyama, Ōmiya, Amino, Kumihama, Tango ja Yasaka liittyivät yhteen. Vaikka kaupungilla ei ole selkeää keskustaajamaa, Mineyamasta on muodostumassa sellainen, koska se valittiin hallintokeskukseksi ja siellä on merkittävin rautatieasema.


title: Kyōtango

text: Tangonniemen alue tunnetaan perinteisestä hienosta silkinvalmistuksestaan, joka on jatkunut aina Nara-kaudelta asti. Nykyään perinteistä silkinvalmistusta vaalitaan kulttuuriperintönä, mutta alueen silkki on myös arvokasta hienoimpien kimonoiden valmistuksessa.


title: Kyōtango

text: Rannikkokaupungin tärkeä elinkeino on kalastus. Merestä saadaan kalojen lisäksi simpukoita, äyriäisiä ja merilevää.


title: Kyōtango

text: Syrjäinen sijainti tarjoaa kiireettömän ilmapiirin rauhoittavassa maaseutuympäristössä. Alueella on useita onsen-kylpylöitä. Vuonna 2005 valmistunut moottoritie Osakan suunnasta, joka ulottuu naapurikaupunki Miyazuun saakka, on helpottanut liikenteellisesti myös Kyōtangon saavutettavuutta ja alueen matkailua.


title: Kyōtango

text: Maisemakohteista on kuuluisin Kyōgamisakin rantajyrkänne. Se on Japaninmerestä nouseva vuori, joka muodostaa pienen niemen. Niemen kainalossa on suojainen uimaranta.


title: Isambard Kingdom Brunel

text: Isambard Kingdom Brunel (9. huhtikuuta 1806 – 15. syyskuuta 1859) oli englantilainen insinööri. Insinöörinä hän oli hyvin monipuolinen ja suunnitteli niin rautateitä, siltoja ja rautatieasemia kuin uraauurtavia höyrylaivoja.


title: Isambard Kingdom Brunel

text: Brunelin insinööri-isä oli paennut Ranskasta vallankumouksen aikana. Poika opiskeli sekä Englannissa että Ranskassa. Hänen ensimmäinen mittava suunnittelutyönsä oli yhdessä isän kanssa tehty Thamesin tunneli Rotherhithestä Wappingiin. Sen toteutus valmistui vuonna 1843. Jo vuonna 1831 Brunel voitti suunnittelukilpailun Avon-joen ylittävästä riippusillasta, mutta silta valmistui vasta 1864. Vuodesta 1833 Brunel työskenteli Great Westernin pääsuunnittelijana toteuttaen taidokkaan Great Western Railwayn Lontoon ja Bristolin välille. Hän suunnitteli lukuisia siltoja ja tunneleita laajenevan rautatieverkon tarpeisiin. Brunelin haaveena oli reitti, jossa hänen suunnittelemaltaan Paddingtonin rautatieasemalta pääsisi Bristolin kautta suoraan uuteen maailmaan vievään laivaan. Vuonna 1838 laskettiin vesille ensimmäinen Brunelin suunnittelema höyrylaiva, SS Great Western, joka oli rautavahvisteinen puualus, 77 metrillä aikansa suurin ja suunniteltu Atlantin vesille. Seuraava alus oli 98-metrinen rautarunkoinen SS Great Britain, ensimmäinen alus, jossa oli potkuri. Kolmas alus oli jättikokoinen, 215 metriä pitkä S/S Great Eastern.


title: Isambard Kingdom Brunel

text: BBC:n järjestämässä 100 Greatest Britons -äänestyksessä vuonna 2002 hänet valittiin kaikkien aikojen toiseksi suurimmaksi britiksi heti Winston Churchillin jälkeen.


title: Turotuuli

text: Turotuuli (s. 6. huhtikuuta 1993 Rovaniemi) on suomenhevostamma, joka voitti Kaustisen kuninkuusraveissa ravikuningatar-tittelin Ari Hartikaisen ohjastamana vuonna 2002.


title: Turotuuli

text: Turotuuli on startannut 113 kertaa, joista voittoja on kertynyt 36. Turotuulen on voittosumma on 164 165 euroa, ja se on saavuttanut ennätykset 22,3 autolähetyksessä lyhyellä matkalla ja 23,4 volttilähetyksessä lyhyellä matkalla.


title: Turotuuli

text: Turotuulen isä on Turo ja emä Tumppi. Turotuuli on kantakirjattu ensimmäisellä palkinnolla. Turotuulen ovat kasvattaneet Kalevi ja Anna-Liisa Salmela, jotka ovat myös hevosen omistajat.


title: Turotuuli

text: Turotuuli varsoi vuonna 2009 tammavarsan oriista Auraus.


title: Yhdeksän sairautta

text: Suomalaisessa mytologiassa yhdeksän sairautta ovat Loviattaren tai vastaavan pahan naispuolisen henkilön lapsia. Sairauksia voi olla muukin määrä, mutta yhdeksän on yleinen määrä, ja se on myös Kalevalassa.


title: Yhdeksän sairautta

text: Sairauksien synnystä kerrotaan loitsuissa. Eukon tekee tiineeksi tuuli, ja joissain versioissa Iku-Turso. Eukko synnyttää lapset jossain pahassa paikassa. Kahdeksan lasta saa Kalevalan mukaan nimen: heistä tulee pistos, ähky, luuvalo, riisi, paise, rutto, rupi ja syöjä. Yhdeksäs jää nimettömäksi, hänet käsketään velhoksi vesille ja kateiksi kaikille paikoille.


title: Yhdeksän sairautta

text: Kalevalassa Louhi toimii lasten kätilönä. Hän lähettää sairaudet Kalevalan maille, kalevalaisten tuhoksi. Väinämöinen kuitenkin parantaa ja voittaa sairaudet käyttäen apunaan saunaa. Kansanrunouden Louhi on luultavasti pohjimmiltaan sama henkilö kuin lasten äiti Loviatar.


title: Posankka

text: Posankka on Alvar Gullichsenin suunnittelema, Turun ylioppilaskylän alueella sijaitseva patsas, joka kuvaa kumiankan ja marsipaanipossun risteymää. Patsaan pituus on 7,5 metriä, leveys 4,35 metriä ja korkeus 5 metriä, ja se on valmistettu teräsvahvisteisesta lujitemuovista.


title: Posankka

text: "Posankka" valmistui vuonna 1999. Valmistuttuaan se lipui vappuna ensin kellumaan Aurajokeen ja siirrettiin myöhemmin nykyiselle paikalleen kylpylähotelli Caribian edustalle, Helsinginkadun varteen. "Posankan" tilasi Pro Cultura -säätiö osana Turun veistoskaupunkihanketta.


title: Posankka

text: Gullichsen kertoo saaneensa idean "Posankasta" nähtyään Warner Brothersin kaupassa Lontoossa suurikokoisia muovisia veistoksia Väiski Vemmelsäärestä ja muista piirroshahmoista.


title: Posankka

text: Joulun aikaan "Posankalle" puetaan päähän tonttulakki ja vappuna ylioppilaslakki. Partiolaiset huivittivat "Posankan" 19. huhtikuuta 2010 partioviikon kunniaksi.


title: NewsRadio

text: NewsRadio oli yhdysvaltalainen tilannekomediasarja, joka pyöri alun perin NBC-kanavalla vuosina 1995–1999. Newyorkilaiselle uutisradioasemalle sijoittuneen sarjan hahmoja olivat uutispäällikkö Dave Nelson (Dave Foley), omistaja Jimmy James (Stephen Root), toimittajat Bill McNeal (Phil Hartman), Lisa Miller (Maura Tierney), Catherine Duke (Khandi Alexander) ja Matthew Brock (Andy Dick) sekä sihteeri Beth (Vicki Lewis) ja sähköteknikko Joe Garelli (Joe Rogan).


title: NewsRadio

text: Sarja ei ollut toivottu menestys ja NBC keskeytti sen vuonna 1998 vain uusiakseen pian sopimuksen ja tuottaakseen vielä yhden kauden. Tekijät kokivat kuitenkin samana vuonna kolauksen näyttelijä Phil Hartmanin menehdyttyä. Viidennellä ja viimeisellä tuotantokaudella näyttelijäkaarti laajeni Jon Lovitzilla, joka esitti Hartmanin hahmon vanhaa työtoveria Max Louisia. Lovitz oli myös tosielämässä Hartmanin ystävä.


title: Mick Thomson

text: Mickael Gordon Thomson (s. 3. marraskuuta 1973) on Slipknot-nimisen metalliyhtyeen kitaristi.


title: Mick Thomson

text: Ennen Slipknotia hän soitti Body Pit -nimisessä yhtyeessä. Ennen soittamistaan yhtyeissä hän antoi kitaratunteja.


title: Mick Thomson

text: Thomson on tatuoinut vasempaan kyynärvarteensa tekstin "seven" (), joka tarkoittaa hänen järjestysnumeroaan Slipknotissa. Sama teksti on kirjailtu myös hänen käyttämien Ibanez-kitaroiden otelautoihin lukkunottamatta hänen B.C. Rich Warlock-kitaraansa, jonka otelautaan on upotettu kirjaimet H, A, T ja E joista muodostuu sana HATE ().


title: Mick Thomson

text: Mick Thomson on soittanut Slipknotissa vuodesta 1996. Hänen ensimmäinen virallinen albuminsa Slipknotin riveissä oli nimikkoalbumi "Slipknot".


title: Mick Thomson

text: Mick Thomson soitti Slipknotin demolevyllä "Mate.Feed.Kill.Repeat." ja "Slipknot"-albumilla Jacksonin King V- ja Dinky-mallisilla kitaroilla.


title: Mick Thomson

text: Thomson siirtyi "Iowa"-studioalbumin jälkeen soittamaan B.C. Richin Warlock- ja Bich Mick7-nimikkomalleilla.


title: Mick Thomson

text: Uuden albumin ja sponsorisopimuksen myötä kitaraksi vaihtui Ibanez MTM1, Thomsonin uusi nimikkomalli.


title: Mick Thomson

text:
Kiertueilla Mick Thomson käyttää edelleen myös vanhoja B.C. Rich -kitaroitaan. Thomson on aina käyttänyt kitaroissaan EMG:n mikrofoneja, tallamikrofonina EMG 81:a ja kaulamikrofonina EMG 60:a.
Uusissa Ibanez MTM1 kitaroissa on Seymour Duncan "blackout" aktiivi mikrofonitMick Thomson käyttää nykyään Rivera KR-7 -vahvistinta ja Riveran kaiutinkaappeja. KR-7 on Mick Thomsonin nimikkovahvistinmalli ja se perustuu Rivera Knucklehead Reverb -vahvistimeen, jota on muokattu Thomsonin ja valmistaja Paul Riveran vaatimusten mukaiseksi. Etenkin vahvistimen keskiäänialuetta ja alarekisterin taajuuksia on korostettu Slipknotin ja Thomsonin alavireisen kitarasoundin tuottamiseksi.


title: Mick Thomson

text: Muita Mick Thomsonin käyttämiä vahvistimia:


title: Ansett Australia

text: Ansett Australia oli australialainen lentoyhtiö. Vuonna 1935 perustettu oli aikanaan yksi Australian suurimmista. Parhaimmillaan sillä oli vuonna 1996 liikennettä useaan kohteeseen Australiassa ja Aasiassa. Ansett lopetti liiketoimintansa konkurssiin vuonna 2001 Air New Zealandin ostoyrityksestä huolimatta. Yhtiö kuului Star Alliance -lentoyhtiöallianssiin.


title: Sitkanpihlaja

text: Sitkanpihlaja ("Sorbus sitchensis") on pohjoisamerikkalainen pihlajalaji. Se on noin kymmenmetriseksi kasvava puu. Sitkanpihlaja elää Kanadan pohjoisosissa ja Alaskassa. Sen lehdet ovat kerrotut kuten kotipihlajalla, jota se muutenkin suuresti muistuttaa. Marjamaiset epähedelmät ovat punaiset tai oranssinväriset. Kaarnan väri vaihtelee vihreän, harmaan ja ruskean välillä.


title: Sitkanpihlaja

text: Sitkanpihlajan on väitetty parantavan jopa syöpää, mutta toisaalta lajia on pidetty myös myrkyllisenä.


title: Kumivene

text: Kumivene on kevytrakenteinen vene, joka koostuu tyypillisesti osittain tai kokonaan ilmalla täytettävistä rakenteista. Kokoontaitettavissa kumiveneissä voi olla täytettävä kuminen tai vastaavasta materiaalista tehty pohja, mutta yleensä vaativampaan käyttöön suunnitelluissa malleissa se on tehty kantavammasta ja kestävämmästä materiaalista, kuten puusta tai metallista. Kumiveneen kantavissa rakenteissa on yleensä useita erillisiä lohkoja, joissa kaikissa on venttiili, josta ne voi tyhjentää ja täyttää. Kumiveneissä voi myös käyttää perämoottoria, jos niiden rakenne on suunniteltu kantamaan sellaisen.


title: Kumivene

text: Isommat kumiveneet ovat niin sanottuja kovapohjaisia kumiveneitä (, RIB), joiden pohja on tehty jäykästä materiaalista, esimerkiksi lujitemuovista, polyeteenistä tai alumiinista. Jäykkä pohja voidaan rakentaa haluttuun v-muotoon merikelpoisuuden parantamiseksi. RIB-veneeseen voidaan asentaa huomattavan tehokas moottori tai useita moottoreita.


title: Kumivene

text: Kokoontaitettavat kumiveneet ovat tyypillisesti kahdesta viiteen metriä pitkiä. Niiden voimanlähteenä voi olla esimerkiksi 5–50-hevosvoimainen perämoottori. Nopeuden, siirrettävyyden ja vähäisen painon takia niitä voidaan käyttää esimerkiksi:


title: Kumivene

text: Kovapohjaisten kumiveneiden pituus vaihtelee kolmesta aina yli kymmeneen metriin. Pienet veneet ovat tyypillisiä apu- ja yhteysveneitä. Isot RIB-veneet ovat yleisiä viranomaiskäytössä, kuten Rajavartiolaitoksella. Ne ovat viime aikoina yleistyneet myös vaativassa vapaa-ajan käytössä.


title: Vjatšeslav Malakejev

text: Vjatšeslav Aleksejevitš Malakejev (, s. 26. heinäkuuta 1973 Volgograd, Venäjän SFNT, Neuvostoliitto) on suomalais-venäläinen jalkapallovalmentaja ja entinen jalkapalloilija. Hän oli pelipaikaltaan oikea laitahyökkääjä.


title: Vjatšeslav Malakejev

text: Malakejevin kasvattajaseura on Rotor Volgograd. Venäjällä pelatessaan hänen seuransa olivat Zvezda Gorodištše sekä Torpedo Volžski, joista jälkimmäisen riveissä Malakejev pelasi parhaimmillaan maan toisella sarjatasolla. Hän siirtyi Suomeen pelaamaan vuonna 1995, liittyen Kakkosessa pelanneeseen Kemin Pallotoverien joukkueeseen. KPT-85:ssä Malakejev pelasi neljän kauden verran ja seura nousi sinä aikana Ykköseen. Kaudeksi 1999 Malakejev siirtyi Myllykosken Palloon -47. Hän ei kuitenkaan koskaan vakiinnuttanut paikkaa MyPan avauskokoonpanossa, tullen 45 ottelustaan 25 kertaa vaihdosta kentälle. Malakejev vietti myös jälkimmäisellä MyPa-kaudellaan aikaa lainalla AC Vantaassa.


title: Vjatšeslav Malakejev

text: Vuonna 2001 Malakejev liittyi Kakkosessa pelanneen FC Viikinkien riveihin. Heti ensimmäisellä kaudellaan hän johdatti Viikingit sarjanousuun, pelaten kauden jokaisessa ottelussa ja tehden 20 maalia. Malakejev oli myös mukana nostamassa Viikinkejä ensimmäistä kertaa seuran historiassa Veikkausliigaan kaudella 2006. Hän lopetti aktiiviuransa vuonna 2009 pelattuaan yli 300 ottelua Suomen kolmella korkeimmalla sarjatasolla. Veikkausliigassa Malakejev pelasi yhteensä 67 ottelua, joissa hän teki 5 maalia.


title: Vjatšeslav Malakejev

text: Malakejev on saavuttanut urallaan MyPan paidassa kaksi Veikkausliiga-pronssia vuosina 1999 ja 2000 sekä futsalin SM-hopeaa Futsal Team Kemi-Tornion riveissä vuonna 2000. Hän on myös ollut usein joukkueensa paras maalintekijä: KPT-85:n kanssa 18 maalillaan vuonna 1996 sekä Viikingeissä yhtäjaksoisesti neljän kauden ajan 2001–2004. Malakejev toimi kausina 2012–2014 entisen seuransa Viikinkien apuvalmentajana.


title: Mika Peltonen

text: Mika Otto Matti Peltonen (s. 23. tammikuuta 1956 Tampere) on suomalainen kenraaliluutnantti. Hän on toiminut Puolustusvoimien operaatiopäällikkönä vuodesta 2011. Tehtävässä Peltonen on vastannut muun muassa puolustusvoimien suorituskykyjen kehittämisestä, puolustusvoimien kansainvälisistä operaatioista sekä puolustusvoimauudistuksen suunnittelusta ja sen toimeenpanosta.


title: Mika Peltonen

text: Peltonen valmistui ylioppilaaksi Harjun yhteiskoulusta vuonna 1976 ja suoritti reserviupseerikoulun vuonna 1977 ja Kadettikoulukurssin 1977–1980. Hän työskenteli opetusupseerina Uudenmaan Jääkäripataljoonassa 1980–1982. Peltonen oli Kadettikoulussa 1982–1987 ja Sotakorkeakoulussa 1987–1989, minkä jälkeen hän työskenteli toimistoupseerina Helsingin sotilasläänin esikunnassa 1989–1991, Sotakorkeakoulun toimistopäällikkönä 1991–1992 ja koulutuspäällikkönä Maanpuolustuskorkeakoulussa 1993.


title: Mika Peltonen

text: Vuosina 1993–1994 Peltonen oli pataljoonaupseeri Uudenmaan Jääkäripataljoonassa ja toimi 1994–1995 tasavallan presidentin kolmantena adjutanttina, 1996–2000 toisena adjutanttina ja 2000–2001 ensimmäisenä adjutanttina. Savon prikaatin komentajana Peltonen toimi vuosina 2001–2002 ja jalkaväen tarkastajana 2002–2004. Hän oli apulaismaavoimapäällikkönä vuonna 2005 ja toimi samana vuonna komentajana Althea-operaatiossa Bosnia-Herzegovinassa.


title: Mika Peltonen

text: Peltonen toimi vuosina 2006–2007 Maavoimien ja Maavoimien esikunnan suunnittelutehtävissä ja oli vuonna 2008 Maavoimien esikuntapäällikkö ja vuosina 2008–2010 suunnittelupäällikkö.


title: Mika Peltonen

text: Vuonna 2013 Peltonen toimi Pohjoismaisen sotilasyhteistyön (NORDEFCO) sotilaskomitean puheenjohtajana.


title: Jarno Kallijärvi

text: Jarno Kallijärvi (s. 31. toukokuuta 1978 Sundsvall, Ruotsi) on entinen suomalainen jalkapalloilija. Hän oli pelipaikaltaan laitalinkki tai laitapuolustaja.


title: Jarno Kallijärvi

text: Kallijärvi on alkujaan on Karihaaran Tenhon kasvatteja. Hän on pelannut myös Kemin Pallotovereissa, Rovaniemen Palloseurassa ja FC Viikingeissä.


title: Jarno Kallijärvi

text: Hän on pelannut urallaan yhteensä 54 ottelua Veikkausliigassa Rovaniemen Palloseuran ja FC Viikinkien riveissä. Ykkösessä Kalljärvi on pelannut lähes 200 ottelua ja Kakkosessa 40 ottelua.


title: Jarno Kallijärvi

text: Kallijärvi on pelannut myös futsalia voittaen Suomen mestaruuden FT Kemi-Tornion kaudella 2000–2001.


title: Autobahn (albumi)

text: Autobahn on saksalaisen Kraftwerk-yhtyeen neljäs studioalbumi, joka julkaistiin vuonna 1974. Levyn nimi tarkoittaa saksaksi moottoritietä.


title: Autobahn (albumi)

text: Albumin yli 22-minuuttisesta nimikappaleesta tehtiin singlejulkaisua varten noin kolmen ja puolen minuutin pituinen versio. Single nousi Yhdysvaltain myyntilistoilla sijalle 25 ja Britanniassa sijoille 8 ja 11 sekä muun muassa Hollannissa sijalle 12. Kaupallista menestystä oli edeltänyt kolme kokeellista, instrumentaalista albumia.


title: Autobahn (albumi)

text: "Autobahnista" tuli yhtyeen läpimurtolevy. B-puolen ensimmäinen kappale on epämelodinen, minimalistinen, bassoääniin perustuva kappale. "Kometenmelodie 2" antaa pientä vihjettä yhtyeen tulevasta tyylistä. Kappaleessa on yksinkertainen melodia tasaisen konekompin päällä. Levyn päättää kaksi vuorokaudenaikojen tunnelmia kuvaavaa äänimaisemaa.


title: Autobahn (albumi)

text: Suomessa Soundi-lehden päätoimittaja Waldemar Wallenius arvioi levyn tylsäksi ja kömpelöksi yritykseksi tehdä kaupallista musiikkia syntetisaattoreilla, ja ihmetteli sen menestystä Britanniassa.


title: Notarikon

text: Notarikon () on salakirjoitusmenetelmä, jossa jonkin sanan jokainen kirjain vastaa uuden sanan alkukirjainta . Toisessa versiossa käytetään sanan ensimmäistä ja viimeistä kirjainta, tai kahta keskimmäistä kirjainta. Näistä kirjaimista voidaan muodostaa uusia sanoja, joiden ajatellaan olevan kätkettyinä tekstiin.


title: Notarikon

text: Esimerkiksi Jeesuksen ristille oli Johanneksen evankeliumin mukaan kirjoitettu hepreaksi: YSWa HNXRY WMLk HYHWDYm, eli 'Jeesus Nasaretilainen Juutalaisten Kuningas'. Sanojen ensimmäisistä kirjaimista muodostuu jumalan nimi: YHWH, Yahweh eli Jahve.


title: Notarikon

text: Sana 'Notarikon' tulee latinan sanasta 'notarius', joka merkitsee pikakirjoittajaa. Notarikonia on käytetty kabbalassa etsimään Raamatusta kätkettyjä merkityksiä. Menetelmä on ollut myös okkultistien, etenkin alkemistien suosiossa.


title: Toinen puoli

text: Toinen puoli on vuonna 1969 julkaistu kokoelma-albumi, jossa esiintyvät Eero Raittinen ja Kristian.


title: Toinen puoli

text:
A-puoli
B-puoli


title: Trio (Eero Raittinen, Seija Simola ja Kristian)

text: Trio on vuonna 1970 julkaistu Discophon-yhtiön levy, jossa laulajina esiintyvät Eero Raittinen, Seija Simola ja Kristian. Levy on 60 ja 70-lukujen vaihteelle tyypillinen useamman artistin yhteinen LP-julkaisu, joka sisältää pääosin aiemmin julkaisemattomia esityksiä.


title: Inn

text: Inn (, , ) on 510 kilometrin pituinen Tonavan sivujoki, joka virtaa Sveitsin, Itävallan ja Saksan mailla. Se saa alkunsa Sveitsin Alpeilta ja laskee lopulta Tonavaan Passaun kaupungissa Saksassa, Itävallan rajan tuntumassa.


title: Inn

text: Joki on antanut nimensä muun muassa Oberinntalin ja Unterinntalin laaksoille, Innsbruckin (’Innin silta’) kaupungille, jonka läpi se virtaa, sekä Engadinin laaksolle.


title: Inn

text: Innjokeen laskee useita Sveitsin, Italian, Saksan ja Itävallan Alpeilta alkunsa saavia sivujokia. Suurin niistä on Salzach, joka yhtyy Inniin Saksan ja Itävallan rajalla, Burghausenin ja Braunau am Innin kaupunkien välillä, noin 60 kilometriä Passaun yläpuolella.


title: Inn

text: Ylä-Itävallan osavaltiossa on Innviertel-niminen (kirjaimellisesti Inn-neljännes (Ylä-Itävallasta)) hallintoalue.


title: Frontier Airlines

text: Frontier Airlines on 1994 perustettu denveriläinen halpalentoyhtiö. Yhtiö lentää Yhdysvalloissa, Meksikossa ja Kanadassa. Yhtiön laivasto koostuu 57 Airbus-koneesta ja sillä on kohteita 60.


title: Frontier Airlines

text: Indigo Partners osti Frontier Airlinesin Republic Airways Holdingsilta 3. joulukuuta 2013. Frontierin ilmoitettiin siirtyvän ultrahalpalentoyhtiö-strategiaan.


title: Habeas corpus

text: Habeas corpus on menettely, jossa tuomioistuin ottaa tutkittavakseen, onko henkilön pidättäminen tai vangitseminen tapahtunut laillisesti. "Habeas corpuksen" tarkoitus on estää mielivaltaiset vangitsemiset ja varmistaa henkilön pidätyksen laillisuus. "Habeas corpus" pakottaa syyttäjän joko syyttämään pidätettyä henkilöä rikoksesta tai päästämään tämän vapaaksi.


title: Habeas corpus

text: "Habeas corpus" -määräys on erioikeusmääräys, jolla tuomari määrää esimerkiksi vankilan johtajan toimittamaan vangin oikeuskäsittelyyn. Nimitys "habeas corpus" tulee määräyksen keskiaikaisesta sanamuodosta: , ’olkoon sinulla (pidätetyn tai vangitun) ruumis (toimitettuna oikeuden eteen) alistumaan (oikeuden tahtoon)’. Aiemmin oli muitakin "habeas corpuksia", esimerkiksi "habeas corpus ad repondendum", jolla ylempi oikeusaste määräsi syytetyn eteensä alemmasta oikeusasteesta vastaamaan uuteen syytteeseen. Nykyisin "habeas corpuksella" viitataan juuri "habeas corpus ad subjiciendumiin", ja muut muodot ovat pitkälti vanhentuneita.


title: Habeas corpus

text: William Blackstonen mukaan "habeas corpus" -menettelyä vastaavaa käytäntöä on sovellettu ensimmäisen kerran jo vuonna 1305. Alun perin "habeas corpus" oli yksinkertaisesti tuomioistuimen käsky vangille tulla todistamaan oikeudenkäynnissä. Myöhemmin siitä tuli tärkeä yksilönsuojan muoto, joka esti valtiovaltaa pidättämästä ihmisiä mielivaltaisesti. Englannissa säädettiin vuonna 1679 "habeas corpus" -laki, joka takasi jokaiselle oikeuden "habeas corpukseen".


title: Habeas corpus

text: "Habeas corpusta" käytettiin Englannissa aikoinaan, etenkin Stuartien hallintokausilla, paljon poliittisista syistä johtuvien kiinniottojen laillisuuden kyseenalaistamiseen. Nykyisin "habeas corpuksen" käyttö on Yhdistyneessä kuningaskunnassa harvinaista, koska vuoden 1984 poliisilaki määrittää selkeästi, miten pian pidätyksen jälkeen pidätetylle on viimeistään luettava syyte.


title: Habeas corpus

text: "Habeas corpus" luo pohjan Euroopan ihmisoikeussopimuksen sekä YK:n kansalais- ja poliittisia oikeuksia koskevien sopimusten artikloille, jotka edellyttävät pääsyä riippumattoman tuomioistuimeen vapaudenriiston laillisuuden selvittämiseksi.


title: Habeas corpus

text: Yhdysvaltain perustuslaki takaa jokaiselle pidätetylle oikeuden "habeas corpukseen", ja sen oikeuden voi evätä vain yleisen turvallisuuden vaatiessa kapinan aikana tai vihollisen tunkeutuessa. Näin tehtiin muun muassa Unionissa Yhdysvaltain sisällissodan aikana.


title: Habeas corpus

text: Laki kuitenkin rajoittaa vangitun oikeutta "habeas corpukseen". Tavallinen tapa, jolla rikoksesta tuomittu ja vangittu henkilö valittaa laittomasta vangitsemisesta (esimerkiksi epäreilusta oikeudenkäynnistä) on valittaminen ylempään oikeusasteeseen. Osavaltion tuomioistuimessa tuomittu vanki valittaa ensin osavaltion korkeimpaan oikeuteen asti, mutta jos kyseinen tuomioistuin ei kumoa tuomiota, vanki voi pyytää "habeas corpus" -määräystä liittovaltiolliselta tuomioistuimelta – jos vanki uskoo, että hänen perustuslaillisia oikeuksiaan on loukattu, hän voi pyytää "habeas corpus" -määräystä suoraan Yhdysvaltain korkeimmalta oikeudelta. Liittovaltiollisen tuomioistuimen tuomari antaa "habeas corpus" -määräyksen vain, jos on vakuuttunut siitä, ettei vanki ole saanut reilua käsittelyä tavanomaisen valitusprosessin kautta.


title: Habeas corpus

text: Yhdysvalloissa on tullut tavaksi hakea "habeas corpus" -määräystä kuolemaan tuomituille vangeille. 1960-, 1970- ja 1980-luvuilla kuolemaan tuomittujen asianajajat käyttivät viivytystaktiikkana sitä, että he hakivat "habeas corpus" -määräystä toistuvasti juuri ennen kuolemantuomion täytäntöönpanoa vedoten perustuslailliseen syyhyn tai uusien todistuskappaleiden löytymiseen; sitten tuomioistuin määräsi tuomion täytäntöönpanon lykättäväksi "habeas corpus" -hakemuksen käsittelemisen ajaksi.


title: Pekka Tiilikainen & Beatmakers

text: Beatmakers on Hämeenlinnassa vuonna 1988 perustettu yhtye. Se on levyttänyt sekä suomeksi, että englanniksi laulettua beatrautalankaa, kuin myös instrumentaalimusiikkia sisältäviä levyjä. Yhtyeen tuotantoa on myös kymmenillä koti- ja ulkomaisilla rautalanka- sekä iskelmäkokoelmilla.


title: Pekka Tiilikainen & Beatmakers

text: Beatmakersin ensimmäinen levytys on vuodelta 1997 oleva viiden kappaleen omakustanne-CD. Levyllä ovat mukana taustalaulajina Jussi Raittinen ja Cay Karlsson. Tuohon aikaan yhtyeen laulusolistina toimi Paavo Gröhn, jonka Pekka Tiilikainen korvasi tammikuussa 1998. Tiilikainen oli ennen Beatmakersia levyttänyt kaksi singleä Patakunkku-yhtyeen kanssa 1990-luvun alussa. Vuonna 2000 julkaistiin albumi "Kuparinen taivas" ja yhtye muutti nimekseen Pekka Tiilikainen & Beatmakers. Albumin yhdellä kappaleella viheltää Erkki Junkkarinen. Samana vuonna hollantilaisen Rarity-Recordsin kautta julkaistiin instrumentaalilevy "Mountain Tale", jonka viidellä raidalla oli mukana vierailevana kitaristina Isto Hiltunen.


title: Pekka Tiilikainen & Beatmakers

text: Yhtyeen menestynein single on vuonna 2001 julkaistu "Cortina" joka viihtyi valtakunnallisen radiosoiton TOP10:ssä useamman viikon. Iskusäveliä-levyn kappaleesta "Himmenneet lyhdyt" tehtiin myös video MTV3:n Levyraati-ohjelmaan. Kyseinen video on julkaistu bonuksena yhtyeen vuonna 2004 julkaisemalla live-CD:llä.


title: Pekka Tiilikainen & Beatmakers

text: Yhtyeelle myönnettiin 6th Rautalanka Award tunnustuspalkinto kesällä 2007. Pekka Tiilikainen & Beatmakers on myös ollut esillä arvostetuissa musiikkilehdissä kuten Rytmi, Riffi ja Big Beat. Myös Iskelmän tähtitaivas-teos huomioi yhtyeen vuonna 2004.


title: Pekka Tiilikainen & Beatmakers

text: Pekka Tiilikainen & Beatmakers aloitti vuonna 2008 määräämättömän pituisen keikkatauon joka päättyi 19.8.2016 Hämeenlinnan Suisto-klubilla.


title: Pekka Tiilikainen & Beatmakers

text:
Yhtye juhlii 30-vuotista taivaltaan keikkailemalla 2017-2018 kotimaan lisäksi mm. Englannissa, Hollannissa, Ruotsissa ja Saksassa. Uusi huhtikuussa 2018 julkaistu albumi sisältää instumentaalibiisien lisäksi ensimmäistä kertaa yhtyeen historiassa myös englanninkielisiä laulubiisejä. Juhlavuoden kunniaksi yhteistyötä on tehty mm. Remu Aaltosen kanssa. Yhtyeen ympärille on koottu Renegades Revisited-ryhmä jossa soittavaa lisäksi alkuperäinen The Renegades-rumpali Graham Johnson. Kesän 2018 Suomen keikalla kokoonpanoa täydensi Hasse Walli. Kesällä 2019 kokoonpanossa soittaa Esa ´Bluesministeri´ Kuloniemi.
https://www.facebook.com/PTBeatmakers


title: Pekka Tiilikainen & Beatmakers

text: Lisäksi1988-19921992-1998lisäksi Juha Salli, komppikitara ja Miki Välimäki, kitara


title: Pekka Tiilikainen & Beatmakers

text: 1998-20032003-2009lisäksi Jan Widberg, rummut


title: Pekka Tiilikainen & Beatmakers

text: 2009-2010 (keikkatauko, CD julkaisu)2011-2015 (keikkatauko, ei julkaistua tuotantoa)2016-Suomessa on toiminut myös muita yhtyeitä Beatmakers-nimellä. Jim & The Beatmakers levytti vuosina 1964–1965 kaksi singleä. Osa sen jäsenistä perusti hajonneen Islanders-yhtyeen kanssa kokoonpanon joka tunnettiin aluksi nimillä The Beatmakers ja Finnish Beatmakers. Yhtye tuli tunnetuksi nimellä Jormas.


title: Abimael Guzmán

text: Manuel Rubén Abimael Guzmán Reynoso (s. 3. joulukuuta 1934 Arequipa, Peru) on entinen filosofian professori ja nimellä Loistava polku tunnetun maolaisen sissijärjestön perustaja ja johtaja. Guzmán pidätettiin syksyllä 1992 ja tuomittiin 13. lokakuuta 2006 elinkautiseen vankeuteen terrorismista. Guzmán tunnetaan myös salanimillä puhemies () ja "toveri Gonzalo". Vuonna 2010 Guzmán meni naimisiin pitkäaikaisen taistelutoverinsa ja järjestön aiemman kakkosjohtajan Elena Iparraguirren (s. 1947) kanssa.


title: Abimael Guzmán

text: Guzmán on kotoisin Etelä-Perusta, Arequipasta, joka sijaitsee noin tuhat kilometriä etelään pääkaupunki Limasta. Hän on avioton ja yksi menestyneen kauppiaan kuudesta lapsesta. Guzmánin yksinhuoltaja äiti kuoli hänen ollessaan viisivuotias. Hän asui aluksi äidin perheen luona ja myöhemmin isänsä ja tämän vaimon luona. 19-vuotiaana hän meni opiskelemaan San Agustínin kansalliseen yliopistoon Arequipassa.


title: Abimael Guzmán

text: Guzmán suoritti tutkinnon filosofiassa ja oikeustieteessä. Hänen lopputyönsä olivat "Kantilainen teoria avaruudesta" ja "Porvarillinen demokraattinen valtio". Vuonna 1962 Guzmán palkattiin San Cristóbal de Huamangan kansallisen yliopiston filosofian professoriksi. Yliopiston rehtorina oli antropologian tohtori Efraín Morote Best, jonka kannustuksesta Guzmán opiskeli alkuperäisväestön puhumaa ketsuaa ja liittyi poliittisiin piireihin. Vuonna 1964 hän avioitui 18-vuotiaan opiskelijan Augusta La Torren (1946-1988) kanssa. La Torre vaikutti merkittävästi Loistavan polun perustamiseen ja oli järjestön kakkosjohtaja. Guzmán ja La Torre vierailivat Kiinassa 1965. Toimittuaan yliopiston henkilöstöpäällikkönä Guzmán erosi 1970-luvun puolivälissä ja meni maan alle 1978.


title: Abimael Guzmán

text: 1960-luvulla Perun kommunistinen puolue hajosi ideologisista ja henkilöistä johtuvista syistä. Guzmán nousi maolaisen linjan johtoon neuvostomielisten suunnattua toisaalle. Hän otti salanimen presidentti Gonzalo ja alkoi kannustaa talonpoikien vallankumousta maolaisen mallin mukaan. Hänen seuraajansa julistivat Guzmánin kommunismin neljänneksi miekaksi (Marxin, Leninin ja Maon jälkeen). Guzmán vastusti Pohjois-Amerikan imperialismin lisäksi myös Neuvostoliiton "sosialistista imperialismia".


title: Abimael Guzmán

text: Loistava polku vaikutti aluksi lähinnä yliopistopiireissä. 1970-luvulla se muuttui sissiliikkeeksi, aluksi Ayacuchon alueella. Toukokuussa 1980 ryhmä aloitti sodan hallitusta vastaa polttamalla vaaliuurnia häiritäkseen ensimmäisiä vapaita vaaleja sitten vuoden 1964. Liike sai kannatusta ja hallitsi laajoja alueita maaseudulla ja teki hyökkäyksiä jopa Liman lähellä. Se hyökkäsi paitsi valtion sotilaita, poliiseja ja muita työntekijöitä vastaan, myös muita vasemmistolaisia sissiliikkeitä, kuten Movimiento Revolucionario Túpac Amarua vastaan. Perun totuuskomissio laski sisällissodassa kuolleen 69 280 ihmistä, joista Loistava polku oli vastuussa 12 561:stä.


title: Abimael Guzmán

text: Loistava polku piti Abimael Guzmánin kirjoituksia "Gonzalon ajatuksina", uutena marxismi-leninismi-Mao Zedongin ajatuksille pohjautuvana teoriana. Vuonna 1989 hän julisti että Loistava polku oli edennyt sissisodasta liikkeiden sotaan ("guerra de movimientos"). Tämä oli hänen mukaansa askel kohti strategista tasapainoa, joka johtaisi vanhan järjestyksen kaatumiseen. Kun tämä tapahtuisi Loistava polku siirtyisi strategiseen hyökkäykseen.


title: Abimael Guzmán

text: Vuonna 1992 presidentti Alberto Fujimorin ensimmäisellä kaudella Perun terrorismin vastainen direktoraatti (DINCOTE) alkoi varjostaa Limassa asuntoja, joita se uskoi terroristien käyttävän. Agentit tutkivat säännöllisesti erään balettikouluna käytetyn ylemmän keskiluokan talon roska-astiat Surcossa, ja huomasivat pian että asunnosta tuli enemmän jätettä kuin siinä asuva yksi henkilö, tanssinopettaja Maritza Garrido Lecca tuottaisi. Roskista löytyi myös Guzmánin sairastaman psoriasiksen hoitoon käytettyjä voideputkiloita. Erikoisjoukko teki iskun taloon 12. syyskuuta 1992 ja löysi sieltä Guzmánin sekä kahdeksan muuta hänen ryhmäänsä kuuluvaa henkilöä.


title: Abimael Guzmán

text: Operaation yhteydessä poliisi sai haltuunsa Guzmánin tietokoneen, jossa oli tarkat tiedot kaikista sissijoukoista, niiden aseista ja tukikohdista. Tietokannan mukaan vuonna 1990 Loistavalla polulla oli 23 430 jäsentä, 235 revolveria ja 500 kivääriä.


title: Abimael Guzmán

text: Hallitus yritti esittää Guzmánin psykopaattina ja tavallisena rikollisena ja julkaisi hänestä kuvia häkissä vankilavaatteissa. Hän pysyi kuitenkin vihamielisen lehdistön edessä uhmakkaana ja piti vallankumouspuheita. Guzmán kärsii psoriasiksen aiheuttamasta pigmenttihäiriöstä ja käyttää aina aurinkolaseja.


title: Abimael Guzmán

text: Guzmán tuomittiin maanpetoksesta ja 25 000 ihmisen kuoleman aiheuttamisesta elinikäiseen vankeuteen naamioidun sotilastuomioistuimen edessä kolmen päivän oikeudenkäynnissä ja sijoitettiin San Lorenzon saaren sotilastukikohtaan Callaoon Liman edustalle, jossa hän on tänäkin päivänä. Hän neuvotteli luultavasti hallituksen kanssa saadakseen etuuksia ja esiintyi 1993 useita kertoja televisiossa ja "teki rauhan" hallituksen kanssa.


title: Abimael Guzmán

text: Toisenlaisen teorian Loistavasta polusta esittää Andreo Matias (Washington Huaracha) kirjassaan "CIA, Sendero Luminoso, Guerra Politica, Lima 1987". Hänen mukaansa terroristitoiminta ja matalan intensiteetin konflikti peiteoperaatioineen on ollut länsimaiden tiedustelupalvelujen epätavanomaista sodankäyntiä. 3 000 perulaista sotilasta oli koulutettu Panaman kanavan School of Americassa vastakumouksellista sodankäyntiä varten. Terroritoiminta tuli tarpeettomaksi kun presidentti Fujimori suoritti sotilasvallankaappauksen huhtikuussa 1992. Maan kansallismielinen ja osin sosialistinen vuoden 1979 perustuslaki kumottiin. Ylikansallisten toimijoiden tarpeisiin laadittiin uusi neoliberaalinen perustuslaki. Maan luonnonrikkaudet ja suuri osa taloudellisesta toimeliaisuudesta palautettiin ulkomaisille toimijoille.


title: Abimael Guzmán

text: Loistavan polun johtaja Abimael Guzmán on "vangittuna" yhdessä Fujimorin aikaisen tiedustelupäällikön Vladimiro Montesinoksen kanssa laivaston tukikohdassa Callaon satamakaupungissa. Montesinos värvättiin CIA:n agentiksi jo 1960-luvulla.


title: Abimael Guzmán

text: Guzmánin oikeudenkäynti tuomittiin Fujimorin kauden jälkeen perustuslain vastaiseksi. Uusi oikeudenkäynti aloitettiin 5. marraskuuta 2004. Tuomarit eivät saaneet Guzmánia hillityksi, vaan hän häiritsi istuntoa iskulauseillaan. Heitä syytettiin liiallisesta hellämielisyydestä. Kaksi tuomaria erosi ja oikeudenkäynti keskeytyi. Guzmánin kolmas oikeudenkäynti aloitettiin syyskuussa 2005 suljetuin ovin. Lokakuussa 2006 oikeus tuomitsi Guzmánin elinkaudeksi vankeuteen terrorismista, murhasta ja muista rikoksista. Vuonna 2015 Guzmán tuomittiin uudelleen elinkautiseen vankeuteen.